SBS Language | Australia Ah Pulrai Khamsii Zeitin I Chunhning A Si?\nAustralia Ah Pulrai Khamsii Zeitin I Chunhning A Si?\nAustralia ramchung COVID-19 raikhamsii i chunhnak cu pehzulh in kalpi cuahmah a si. Raikhamsii zeitik i chunh caan le i chunhnak hmun pawl theih na duh ah cun hi cathluan ah hin rel khawh a si.\nUpdated Updated 17/07/2021\nAustralia ramchung COVID-19 Raikhamsii I Chunhning fianternak an tuahmi chungin kan hmuh khawh mi cu mi rammi chungin aho te pawl dah raikhamsii chunh hmasa an si lai, cun khoika hmun le hma ah dah raikhamsii i chunh ding ti pawl a si.\nRaikhamsii i chunh ve na duh i khoika dah i chunhnak hmun le i chunhnak ding caah siibawi ton caan ser hna theih na duh a si ahcun https://covid-vaccine.healthdirect.gov.au/ hika link ah hin len khawh a si.\nRaikhamsii chunh na duh ve sual ah cun a tu hi kum 40 in cung lei pawl i hmaithlak in an chunh lio hna caan a si. Mi cheukhat kum 16 in 39 kar zong an chunhter hna caah i chunh ve dingin siibawi te pehtlaih khawh an si.\nKum 18 cung na si cang nain chunhnak nawl an i pek rih lo a si ahcun, i chunh khawh ka si tikah theihternak rak ka tuah te uh tiin na chimh khawh hna.\nAustralia ram ah khua a sa liomi, kum 16 nak in a no deuh mi hngakchia cu raikhamsii chunhnak nawl onh an si rih lo.\nNa ngandamnak an zohkhenhtu na GP sin ah raikhamsii i chunh khawh a si. Raikhamsii kong i fian deuh na duh ahcun na nuhrin holh tein: https://www.health.gov.au/initiatives-and-programs/covid-19-vaccines/covid-19-vaccine-information-in-your-language hika link chungah hin rel khawh a si.\nZei Bantuk Raikhamsii Dah Na Chunh Awk A Si?\nAustralia ram ah a ummi raikhamsii lei thiamsang hna nih aho dah zei bantuk sii dah an i chunh awk a si timi an fianter. Kum 16 in kum 59 kar nih Pfizer raikhamsii an i chunh ah a tha i an caah a him cem an ti.\nKum 18 in 59 kar nih AstraZenneca raikhamsii an i chunh kho thiamthiam.\nAustralia ramchung Raikhamsii I Chunning Australian Department of Health\nCOVID-19 raikhamsii chunh na si le cangka in cazin chungah chunh na si cangnak kha an khumh lai.d\nRamkomh cozah nih a ho dah raikhamsii a chunh cang ti le a ho dah a chun rih lo timi an hngalh khawh nak hnga pumpak pakhat sii chunh an si nak kha cazin ah an khumh.\nRaikhamsii chunh na si cangnak, silole na ngandamnak konglam pawl hna cu My Health Record timi ah zoh khawh a si. Raikhamsii na chunhnak ri-khawt cu na email zongin na don khawh, cun a catlap zongin na don khawh thiamthiam.\nRaikhamsii Rian A Tuanning\nRaikhamsii kan i chunhmi biatak tein riantuan hram a thok cu kan i chunhnak zarhhnih a rauh hnu ah a si. Zarhhnih hnu lawngah rai in kan him kho tinak a si. Nain, raikhamsii kan i chunh hnu ah rai nih a kan tlunh kho ti lai lo tinak a si hlei lo tiin Dr Kylie Quinn nih SBS ah a chim. Cun, raikhamsii a riantuanning zong a fianter chap:\nDot khatnak - Pulrai nih tlunh lo dingin a kham\nDot hnihnak - Pulrai nih an tlunh khawh sual zongah, zawtnak karh chin lo dingin a kham\nDot thumhnak - Pum chungah zawtnak a karh sual zongah, pum chungah fak tuk rian tuan kho lo dingin a kham\nCOVID-19 Raikhamsii Cu A Lak In Chunh A Si\nCOVID-19 raikhamsii cu Australia ram chung ah khua a si mi vialte nih a man loin an i chun kho. Rammi sinak a ngei lo mi pawl zong a lak tein an i chun kho. Ahopoah caah man lo a si.\nKhawrawnrungrul kong cu SBS Coronavirus na nuhrin holh tein rel khawh a si: sbs.com.au/coronavirus\nCozah nih an tialmi Khawrawnarungrul kong\nDepartment of Health - COVID-19 Raikhamsii Kong cu na nurhin holh tein rel khawh a si\nDepartment of Home Affairs - COVID-19 Kong cu na nuhrin holh tein khawh a si\nMidang he 1.5m tluk hlat thut-dir khawh peng i zuam\nNa khuh, cumpit le tlangrai nih an tlak sual si inn ah um, cun zawtnak i chek\nNa umnak ramkulh le ramthen nih an ngeih mi zulhphung pawl hna cu hngalh khawh i zuam: NSW, Victoria, Queensland, Western Australia, South Australia, Northern Territory, Northern Territory, ACT, Tasmania


THAWNGPANGTTHA. US CITIZEN A SIMI VIALTE CU A LAKKA SI LAI – The Chinlung Post\nFDA Nih Covid-19 Khamhnak Sii An Cohlan Cang. FDA timi Food and Drug Administration’s Vaccine Advisory Panel nih Pfizer nih an serchuah mi, Coronavirus ikhamhnak sii vaccine cu tuchun ah emergency caah hman ding in an cohlan cang. FDA Advisory Panel ah hin infectious disease doctors le scientific experts pawl an itel. Mah hna nih hman dingah vote an thlak i an fehter mi a si.\nTrump le sihni pawl biatak an cawlve cuahmah lioah an caah Supreme court justice luh a har tuk lioah. Texas nih a vun bawmh hna cu lawmh a um tuk. Kabia donhnak; Joe Biden cu nikhathmanh president a tuan manh lailo tihi ka rak tial zungzal. Ka zumhmi hi ka hngalh. Pathian a nung hrimhrim ti hi Mipi aunak aw cu Pathian nih a theih. Kan zumhnak cu kan tanpimi cungah lang seh. Caan nih teinak a vun ratpi lio kan hmaika ah a phan deng. Credit: Josepht Thawng Z Ting.


Armageddon raltuknak a chuahtermi thil hna\n1, 2. (a) 1914 thawkin kan Siangpahrang nih a uk cang ti kha zeinihdah a langhter? (b) Hi ṭhen ah zei kong dah kan i ruah hna lai?\nPATHIAN Pennak nih a ral hna lakah a liimmi rian kong hlathlai cu zumhnak fehtertu a si. (Salm 110:2) Kan Siangpahrang nih lungtho tein phung a chimmi ralkapbu kha a dirh. Cun a zultu hna kha thlaraulei le ziazalei in a thenh hna. Pennak a ralchanhtu hna nih zultu hna kha ṭhencheuter awkah fakpi in an i zuam. Asinain tuchan ah vawleicung pumpi ah kan lung aa rual. Cu bantuk thil hna le hi cauk ah kan i ruahmi Pennak nih a liimmi a dang thil tampi nih 1914 thawkin kan Siangpahrang nih a ral hna lakah a uk cang ti an langhter.\n2 Pennak nih a rauhhlan ah mah nakin khuaruahhar deuh a simi thil a tuah cang lai. Pennak cu a “tlung” lai i a ral pawl kha “a hrawh dih hna lai i a donghter dih hna lai.” (Matt. 6:10; Dan. 2:44) Asinain mah caan a phanh hlanah a dang a biapimi thil pawl a um lai. Mah cu zeidah an si? Baibal chimchungbia tampi ah a phi hmuh khawh a si. Hmailei ah a cang dingmi thil hngalh awkah mah chimchungbia hna lak i cheukhat kha i ruah hna u sih.\n‘Rawhnak nih a Den’ hlanah a Cang dingmi Thil\n3. Hmailei ah a cang dingmi thil a pakhatnak cu zeidah a si?\n3 Daihnak kong thanhnak. Lamkaltu Paul nih Thesalon khuami hna sin a cakuat ah hmailei ah a cang dingmi thil a pakhatnak kha a chim. (1 Thesalon 5:2, 3 rel.) Paul nih a cakuat ah “a liannganmi Babilon” dohnak in aa thawk hngami “Bawipa Ni” kong a chim. (Biat. 17:5) Asinain Bawipa ni aa thawk hlan deuhte ah mi nih “a dai dih ko i a him dih ko” an ti lai. Mah bia cu voikhat lawng an thanh men lai asiloah voi tam nawn an thanh men lai. Mah ah biaknaklei hruaitu pawl an i tel lai maw? Annih cu vawlei cheubang an si caah mi nih ‘a dai ko’ an ti tikah an i tel ve men ko lai. (Jer. 6:14, NW ; 23:16, 17; Biat. 17:1, 2) A dai dih ko i a him dih ko timi thanhnak nih Jehovah ni aa thawk cang lai ti kha a langhter lai. Pathian Pennak a ralchanhtu hna cu “an luat kho lai lo.”\n4. A dai dih ko i a him dih ko timi thanhnak kong chimchungbia hngalhthiamnak in zeitindah ṭhatnak kan hmuh khawh?\n4 Mah chimchungbia a sullam hngalhthiamnak in zeitindah ṭhatnak kan hmuh khawh? Paul nih hitin a chim: “Nannih cu mui padap chung i khua a sami nan si lo i mifir bantukin cu ni nih cun a hlaoh in aan hlaoh hna awk a si lo.” (1 Thes. 5:3, 4) Mi tampi he i lo loin kannih cu atu ah a cangmi thil hna nih a chuahter hngami kong kha kan hngalh. A dai dih ko i a him dih ko timi chimchungbia cu zeitindah a tlin lai? Hngah le vawlei thil sining hmuhthiam a hau. Cucaah “kan i ṭhangh awk le lungfim tein kan um awk a si.”—1 Thes. 5:6; Zef. 3:8.\nHarnak Nganpi aa Thawk\n5. “Harnak” nganpi cu zeitindah aa thawk lai?\n5 Biaknak dohnak. Paul ṭialmi mah bia hi i cinken: “Mi nih zeizong vialte a dai dih ko i a him dih ko, an ti liote ah khin rawhnak nih cun a den hna lai.” Nimtlau a lek tikah khuari thawng kan theih colh bantukin mi nih “a dai dih ko i a him dih ko” an ti tikah “rawhnak nih cun a den” colh hna lai. Zeidah hrawh a si lai? Pakhatnak ah, “a liannganmi Babilon” asiloah “hlawhhlangnu” tiah timi vawleicung i a hmaan lomi biaknak vialte cu hrawh an si lai. (Biat. 17:5, 6, 15) Khrihfaram le a dang a hmaan lomi biaknak vialte hrawhnak cu “harnak” nganpi aa thawknak a si lai. (Matt. 24:21; 2 Thes. 2:8) Mah thil a can tikah mi tampi cu an khuaruah a har lai. Zeicah? Hlawhhlangnu nih mah caan tiang amahle amah kha “siangpahrang bawinu” in aa ruat lai i “ngaihchiatnak cu ka ing bal lai lo” tiah a ruah lai caah a si. Asinain a ruahnak a palh kha ruahlopi in a hun hngalh lai. Khulrang tuk in hrawh a si lai caah “nikhatte ah” a rawkmi bantuk a si lai.—Biat. 18:7, 8.\n6. “A liannganmi Babilon” cu aho nih dah asiloah zeinihdah a doh lai?\n6 “A liannganmi Babilon” cu aho nih dah asiloah zeinihdah a doh lai? “Ki pahra” a ngeimi “sahrang” nih a doh lai. Mah sahrang cu United Nations (UN) a si kha Biathlam cauk nih a langhter. Ki pahra nih mah “sahrang sen” a bawmmi atu lio i nainganzi phu vialte kha a aiawh. (Biat. 17:3, 5, 11, 12) Mah dohnak cu zeitlukin dah a fah lai? UN ah aa telmi ram hna nih hlawhhlangnu kha a ngeihmi vialte an chuh dih lai, a sa kha an ei lai i “mei in an khangh lai.”—Biathlam 17:16 rel. *\n7. Matthai 24:21, 22 i Jesuh bia cu kumzabu pakhatnak ah zeitindah a tlin, hmailei ah tah zeitindah a tlin lai?\n7 Caan tawiter a si. Siangpahrang Jesuh nih harnak nganpi chungah a cang dingmi thil kong kha a chim. Hitin a ti: “A mithim mi hna caah cun, cu caan cu a tawiter lai.” (Matthai 24:21, 22 rel.) Jesuh bia cu AD 66 ah a hme deuh in a rak tling. Mah lioah Rom ralkap nih Jerusalem an dohmi kha Jehovah nih a “tawiter.” (Mar. 13:20) Mah nih Jerusalem le Judea ah a ummi Khrihfa hna kha a luatter hna. A ra laimi harnak nganpi chungah tah Jesuh bia cu vawleicung pumpi ah zeitindah a tlin lai? UN nih biaknak a doh tikah a hmaanmi biaknak hrawh chih a si nakhnga lo Jehovah nih kan Siangpahrang kha hmangin mah dohnak kha “a tawiter” lai. Cuticun a hmaan lomi biaknak vialte hrawh an si tikah a hmaanmi biaknak pakhat lawng a taang lai. (Salm 96:5) Harnak nganpi chung i mah thil a can hnuah zei thil dah a cang lai ti kha atu i ruah hna u sih.\nArmageddon a Chuahtermi Thil\n8, 9. Jesuh nih zei thil kong dah a chimmi a si men lai, mah kha mi nih an hmuh tikah zeitindah an um lai?\n8 Donghnak caan kong Jesuh chimchungmi nih Armageddon a chuahtermi thil tampi a um lai ti kha a langhter. Kan i ruah laimi a hmasa thil pahnih cu Thawngṭha cauk a simi Matthai, Marka le Luka ah aa ṭial.—Matthai 24:29-31 rel; Mar. 13:23-27; Luka 21:25-28.\n9 Vancung ah a lang dingmi khuaruahhar thil. Jesuh nih hitin a chimchung: “Ni cu a mui lai i thlapa cu a tlang ti lai lo, arfi cu van in an tla lai.” Mi nih ceunak hmuh awk, phundang cun lamhruainak hmuh awkah biaknaklei hruaitu hna kha an i bochan ti hna lai lo ti cu a fiang ko. Jesuh nih van ah kokek sining a lonhmi langhnak a um lai tiah a chimduhmi tah a si maw? A si kho men. (Isa. 13:9-11; Joel 2:1, 30, 31) Mah kha mi nih an hmuh tikah zeitindah an um lai? “Zeihmanh tuah awk hngal loin hnabeidong” in an um lai. (Luka 21:25; Zef. 1:17) ‘Siangpahrang in sal tiang,’ Pathian Pennak a ralchanhmi vialte cu “a tlung dingmi thil an ruah ah khan . . . ṭihnak in a ther in an ther lai” i thuhnak hmun an kawl lai. Asinain Siangpahrang thinhunnak in a luatter kho hngami, a himmi thuhnak hmun kha an hmu lai lo.—Luka 21:26; 23:30; Biat. 6:15-17.\n10. Zei biaceihnak kong dah Jesuh nih a thanh lai, mah kha Pathian Pennak a ṭanpimi le a ralchanhmi hna nih zeitindah an lehrulh lai?\n10 Biaceihnak kong thanhnak. Mah hnuah Pathian Pennak a ralchanhmi hna nih ṭih a nung deuhmi thil kha an hmuh lai. Jesuh nih “mi Fapa cu a lang lai i khuadawm chung khin lianhngannak le sunparnak he a ra lai” tiah a ti. (Mar. 13:26) Mah kokek sining a lonhmi langhnak nih Jesuh cu biaceihnak kong thanh awkah a ra cang ti kha a langhter lai. Donghnak caan kong he aa tlaimi mah chimchungbia ah Jesuh nih mah caan i a thanh dingmi biaceihnak kong kha a dikthliar in a chim. Mah kong kha tuu le meheh bianabia ah kan hmuh. (Matthai 25:31-33, 46 rel.) Pathian Pennak zumhfek tein a ṭanpimi hna cu “tuu” in biaceih an si lai. Annih nih ‘kan luatnak caan a nai cang’ ti kha an hngalh caah ‘cunglei kha an zoh lai.’ (Luka 21:28) Asinain Pennak a ralchanhmi hna cu “meheh” in biaceih an si lai. Annih nih zungzal in hrawh kan si lai ti kha an hngalh caah “an ṭap lai.”—Matt. 24:30; Biat. 1:7.\n11. A ra laimi thil kong kan i ruah lioah zeidah kan i cinken awk a si?\n11 Jesuh nih “vawleicung mi vialte” cung i biaceihnak kong a thanh hnu, Armageddon raltuknak aa thawk hlanah a cang dingmi thil tampi a um rih. (Matt. 25:32) Mah lakin pahnih a simi Gog dohnak le chiti thuhmi hna pumhnak kong kha i ruah hna u sih. Mah kong kan i ruah lioah Baibal nih mah thil pahnih cu zeitikah dah a can lai timi a chim lo ti kha i cinken a hau. Mah thil pahnih cu caan tlawmpal chung an cangṭi men lai.\n12. Satan nih Pennak fakpi in doh awkah ahote dah a hman hna lai?\n12 Fakpi in dohnak. Magog ram i Gog nih chiti thuhmi a taang rihmi hna le an hawile tuudang kha a doh hna lai. (Ezekiel 38:2, 11 rel.) Satan nih dirh a si cangmi Pennak cutin a doh cu vancung in thlak a si thawkin chiti thuhmi a taang rihmi a doh hnanak hmanung bik a si lai. (Biat. 12:7-9, 17) A hleiin Khrihfabu ah chiti thuhmi pumh an si thawkin Satan nih an hmuhmi thluachuah pawl kha hrawh awkah aa zuam nain a hlawh a tling lo. (Matt. 13:30) Asinain a hmaan lomi biaknak vialte hrawh an si hnuah Pathian miphun cu “ralhruang zong zeihmanh a ngei lo i kutka siseh, kutka hrenh siseh, zeihmanh a ngei lomi” an lo lai i Satan nih mah kha caanṭha in a hmuh lai. Pennak a ṭanpimi hna kha fakpi in doh awkah minung cozah kha a forh hna lai.\n13. Jehovah nih a mi pawl bawmh awkah zeitindah rian a ṭuan lai?\n13 Ezekiel nih a cang dingmi thil kong kha a chim. Gog he aa tlaiin hitin a chimchung: “Nangmah le na sinah a ummi miphun tampi, rel cawk a ti lomi ralkapbu nganpi, rangcung ralkap lawngte nih chakleipi i a ummi nan inn cu kaltak nan timh i ka mi Israel mi cu chim nan timh hna. Nannih cu vawlei a khuhtu khuadawm bantuk nan si lai.” (Ezek. 38:15, 16) Cutin fakpi in dohnak kha Jehovah nih zeitindah a lehrulh lai? “Ka thinhunnak cu a tlawh in a tlok lai” i “thil ṭihnung phunzakip kha ka auh hna lai” tiah Jehovah nih a ti. (Ezek. 38:18, 21; Zekhariah 2:8 rel.) * Jehovah nih vawleicung a salle bawmh awkah rian a ṭuan lai. Mah cu Armageddon raltuknak a si lai.\n14, 15. Satan dohnak aa thawk hnu caan khatkhat ah a dang zei thil dah a cang lai?\n14 Armageddon raltuknak ah Jehovah nih a miphun zeitindah a huhphenh hna lai timi kong kan i ruah hlanah a dang thil pakhat i ruah ta hna u sih. Mah cu Satan i fakpi in dohnak aa thawk hnu le Armageddon i Jehovah rianṭuannak aa thawk hlan caan khatkhat ah a cang lai. Catlangbu 11 ah kan hmuh cang bantukin mah a pahnihnak thil cu chiti thuhmi a taang rihmi hna pumhnak kha a si.\n15 Chiti thuhmi hna pumhnak. Matthai le Marka nih “a mithim mi” a simi chiti thuhmi Khrihfa hna kong Jesuh chimmi kha Armageddon aa thawk hlanah a cang dingmi thil hna lakah an ṭial chih. (Catlangbu 7 zoh.) Jesuh nih amahle amah kha Siangpahrang in aa langhter i hitin a chimchung: “Vawlei killi ah khan a vancungmi kha a thlah hna lai i vawlei khattelei deng in khattelei deng tiang Pathian thimmi minung kha an pumh hna lai.” (Mar. 13:27; Matt. 24:31) Jesuh nih zei pumhnak kong dah a chimduhmi a si? Harnak nganpi aa thawk hlante ah a cang dingmi chiti thuhmi a taang rihmi hna hmanung bik hmelchunhnak peknak kong kha a chimduhmi a si lo. (Biat. 7:1-3) A ra laimi harnak nganpi chungah a cang dingmi thil kha a chimduhmi a si. Cucaah Satan nih Pathian miphun fakpi in a doh hna hnu caan khatkhat ah vawleicung ah a taang rihmi chiti thuhmi hna cu van ah pumh an si men lai.\n16. A thoṭhanmi chiti thuhmi hna cu Armageddon raltuknak ah zei tuahnak nawl dah an hmuh ve lai?\n16 Chiti thuhmi a taang rihmi hna pumhnak cu mah hnuah a cang dingmi Armageddon he zeitindah aa pehtlaih? Pumhnak caan nih Pathian i Armageddon raltuknak aa thawk hlanah chiti thuhmi dihlak cu van ah an um cang lai ti a langhter. Van ah Khrih he uktu a ṭuanṭimi 144,000 cu Pathian Pennak a ralchanhmi dihlak hrawh awkah “thir fung” hmannak nawl kha an hmu ve lai. (Biat. 2:26-28) Jehovah miphun doh awkah aa thawhmi “ralkapbu nganpi” kha doh awkah Jesuh cu aa thawh lai. Mah tikah a thoṭhanmi chiti thuhmi hna cu a ṭhawngmi vancungmi hna he Ralkap le Siangpahrang a simi Khrih hnu kha an zulh lai. (Ezek. 38:15) Mah a fakmi dohnak cu Armageddon raltuknak a si lai.—Biat. 16:16.\nHarnak Nganpi a Donghnak\nArmageddon raltuknak aa thawk!\n17. Armageddon raltuknak chungah “meheh” cu zeitindah tuah an si lai?\n17 Dantatnak. Armageddon raltuknak cu harnak nganpi a donghnak a si lai. Mah tikah Jesuh nih thil dang zong a tuah lai. “Vawleicung mi vialte” Biaceihtu a si lengah Dantattu zong a si lai, mah cu “meheh” in bia a ceihmi hna kha a hrawh hna lai tinak a si. (Matt. 25:32, 33) “A haar ngaingaimi nam pakhat” in Siangpahrang nih “miphun vialte kha a tei dih hna lai.” “Siangpahrang” in “sal” tiang, meheh bantuk a simi dihlak cu zungzal in hrawh an si lai.—Biat. 19:15, 18; Matt. 25:46.\n18. (a) “Tuu” a simi hna cu zeitindah an sining aa thlen lai? (b) Jesuh nih zeitindah teinak tling a hmuh lai?\n18 Jesuh nih “tuu” in bia a ceihmi hna cu zeitindah an sining aa thlen lai? Huhphenhnak a ngei lomi a lomi “tuu” bantuk a simi “mibu nganpi” cu “meheh” bantuk a simi Satan ralkapbu nganpi nih an ketang ah an chiah dengmang hna nain an luat lai. Cun harnak nganpi zongin an luat lai. (Biat. 7:9, 14) Mah hnu, Jesuh nih Pathian Pennak a ralchanhtu minung vialte a tei hna i a hrawh dih hna hnuah Satan le a khuachia hna kha dongh hngal lo khor chungah a thlak hna lai. Cuka ah annih cu a thimi bantukin kum thongkhat chung zeihmanh tuah kho loin an um lai.—Biathlam 6:2; 20:1-3 rel.\nI Timhchung Khawhning\n19, 20. Isaiah 26:20 le 30:21 bia in zeidah kan hngalh khawh?\n19 A ra laimi mi a lauter hngami thil caah zeitindah kan i timhchung khawh? A luancia kum tlawmpal lioah Vennak Innsang nih hitin a chim: “Luatnak cu nawlngaihnak cungah aa hngat lai.” Zeicah? A phi kha hlanlio Babilon ah sal ah a taangmi Judah mi hna Jehovah nih ralrin a rak pekmi hna bia ah kan hmuh. Babilon cu tei a si lai tiah Jehovah nih a chimchung. Mah thil sining caah Pathian miphun nih zeitindah an i timhchung khawh? “Ka mi hna, nan inn chungah lut u law innka i kharkhumh u. Pathian thinhunnak a dih hlantiang, caan tawite chung cu i thup u” tiah Jehovah nih a ti hna. (Isa. 26:20) Mah cacang i “lut u,” “i kharkhumh u,” “i thup u” timi biafang hna cu tuah hrimhrim awk a simi nawlbia a si kha i cinken. Mah nawlbia a zulmi Judah mi hna cu lam ah a ummi, teinak a hmumi ralkap pawl sinin an luat nakhnga an inn chungah an um lai. Cucaah an luatnak cu Jehovah lamhruainak an ngaihnak cungah aa hngat. *\n20 Mah in zeidah kan i cawn khawh? Hlanlio Pathian salle bantukin a ra laimi thil in luat khawhnak cu Jehovah lamhruainak kan ngaihnak cungah aa hngat. (Isa. 30:21) Mah lamhruainak cu Khrihfabu in kan hmuh. Cucaah kan hmuhmi lamhruainak kha lungtak in zulh kan duh nakhnga kan i zuam a hau. (1 Johan 5:3) Atu ah cutin kan tuah ahcun hmailei ah lungtho tein nawlngaih kan i fawih deuh lai, cuticun kan Pa Jehovah le kan Siangpahrang Jesuh huhphenhnak kan hmu lai. (Zef. 2:3) Cutin huhphenh kan si tikah Pathian Pennak nih zeitindah a ral pawl a tei cikcek hna lai ti kha kan hmuh lai. Mah cu philh khawh lomi thil a si lai.\n^ cat. 6 “A liannganmi Babilon” hrawhnak timi nih an buchungmi vialte hrawh dihnak kha si loin a bikin biaknak bu pawl hrawhnak kha a chimduhmi a si lai tiah ti cu aa tlak. Cucaah Babilon buchungmi tam deuh cu mah hrawhnak in an luat lai i Zekhariah 13:4-6 ah kan hmuh bantukin biaknak in i ṭhen an i zuam men lai.\n^ cat. 13 Zekhariah 2:8 (NW): ‘Pathian cu sunparnak a hmuh hnuah nanmah aan ramhtu miphun hna sinah khan a ka thlah. Ralkapbu Bawipa Jehovah nih a chimmi cu hihi a si, “Nanmah aan tawngtu hna cu ka mit falai a tawngmi an si.”’\n^ cat. 19 Tam deuh in hngalh awkah Isaiah Chimchungbia—Mi Vialte caah Ceunak I, cahmai 137-138 [Kawl] ah zoh.\nHi cauk ah kan i ruahmi Pennak nih a liimmi zeinihdah na zumhnak a fehter?\nHmailei ah a cang dingmi thil cheukhat cu zeidah an si?\nKan Siangpahrang nih Armageddon aa thawk hlanah le Armageddon chungah zeitindah a kan huhphenh lai?\nA ra laimi thil caah zeitindah kan i timhchung khawh?\nHMAILEI AH A CANG DINGMI THIL\nPennak nih a ral pawl a hrawh hna hlanah a biapimi thil tampi a cang lai. Hmailei ah a cang dingmi thil hna kha Baibal nih a langhter\n(Catlangbu 2 zoh)\nA RAUH CAAN HNGALH LOMI CAAN AA THAWKNAK\nHarnak Nganpi hlanah a Cang hngami\nA dai dih ko i a him dih ko timi thanhnak\n(1 Thes. 5:2, 3)\n(Catlangbu 3, 4 zoh)\nChiti thuhmi Khrihfa a taang rihmi hna hmanungbik hmelchunhnak peknak\n(Catlangbu 15 zoh)\n(Catlangbu 5, 6 zoh)\n(Catlangbu 7 zoh)\nArmageddon a Chuahtermi Thil hna\nVancung ah a lang dingmi khuaruahhar thil\n(Catlangbu 9 zoh)\nTuu le meheh biaceihnak\n(Catlangbu 10 zoh)\nMagog ram i Gog dohnak\n(Catlangbu 12-14 zoh)\nChiti thuhmi a taang rihmi hna vancung ah pumhnak\nJehovah nih zumhfekmi pawl khamh awkah Siangpahrang a thlah\n(Catlangbu 13, 16-18 zoh)\n(Matt. 25:46; Biat. 16:16)\n(Catlangbu 16, 17 zoh)


Hakha um mi nih Muidawh Rosy Par sin ah bawmh nak halh kawh a si – Lai Lungrawn Post\nRosy Par Hakha ah Nau Thil cawk ai herhmi nih pehtlaih khawh ka si, Free in kan bawmh hna lai A tanglei ah amah nih a țial ning tein kan hun langhter.Hakha khua chung ah fano ngei mi ngei Lai ding ,Nan herh mi cawk sin pi lo mi( har sa deoh mi) Nan um cun kei mahsin ah ka ngeih mi Nan herh mi um sual cun vun kan chawn uh law free tein kan pek hna Lai A tang lei I hi ka ngeih mi an si.\nNau puan ,Nau zuun den, hngak chia chuak ka angki bawngbi kut hrok hmaw ca lu chin , nau ih pah , hngak chia chuak ka hmen mi diaper, နို့မှုန့် Nu le nih hnem ding tai men an si 09768622396 ah chonh khawh ka si Atulio Covid le Ralhrang ruangah harnak a tongmi a miphun hawi cungah dawtnak le zawnruahnak a ngeimi Pi Rosy Par Muidawh emem cungah kan i lawm tuk. Bawipa nih thluachuah in pe ko seh Ram Leng Chin.\nSAC sin ah riantuan tu hna sin in thawngpang chia taktak a chuak ceilak an thi kola hi


Pa Nih Cun Hrial Bak Ko, Nu Nih Cun Lenh Tak Bak Ve Hlah – Onlinenungak\nNa nupi cu inchungkhar cawlh canghnakah a buaituk tawn i,zeimaw caan hna ah cun a thin hungtuk tawn mizawng a lo kho men.nangmah nih na bawmhuam fawn lo i,sihmanhsehlaw na nupi cu thleng a ttawl lio le inn a phiah lio ah khan,a hnu lei in kuah law, nangmah kan ngeih hi cu vawlei cungah mi van ttha bik ka si tiah a thli tein chimhlaw, a lawmhnak kha an chim duh lailo nain ,khawituah tho tuah,tuah ding le ttuan ding an tamtuk hih,tiin anti lai i,a tuah hngading mi cu,a tuah thluahmah lai i,tuan teah ih za ko lai.\nThil fate asi mi kha na nupi caah cun lawmhnak tluantling asi ko.zan nan ih hnu zawngah khan nan sentling a khatko mi kha,kha hihi i tlinhtuah a nem deuh rua ka tiko tiin tilaw napek pahkhan khat ta leiah i mertak hmanhlaw,amah nih an kuah lai i,nan mitku thawtuk ko cang lai.Ameh siam/tuah mi cu zeipoh sisehlaw,na thiamtuk ti le midang nakin na ca i a fel deuh mi le a dawh deuh nak kong te hna kha rak chimlaw mitku thaw tein nan it khawh hrimhrim ko lai.\nI ttamhnak lei hi mipa nih cun zeihmanh kan theihpi hna lo i,hmai thuh le a dangdang hna,Bra,under pand le perfume te hna hi cawk piak lengmang ding an si.cun angki chung sexy,thianghlim le zihmui tibantuk hna hi cawk piak khawh ah cun thatuk mi si.cawsa ruh hang dinnak cun tangka zawng a save deuh i,nupa sinak zawngah tamtuk an bawmh lai.\nNa nupi cu zumhawk a tlak mi asi ti kha theihlaw,zeipoh ah amah kut ah na chiah ngamding asi bantukin a len vaknak le akal nakkip na theih kha a herh lotuk mi asi.cun a luan cia caan te hna i a umtu ning le a khuasak ning te hna kha chim zungzal hlah.hi bantuk mipa cu,nu nih an huat tuk mi asi ti kha rak thei.\nA birth day ,Valentines Day le i tthit umnak campha te hna kha naphilh piak lailo.Hi ni sunglawi tuk mi hna niah hin thil fate asi zawngah na pek lai.Nu hna hi nun hlim tein zeipoh ah hmanpi khawh mi an si i,kap hnih in kani nuamh ah cun, chungkhar ttha le nuam cu kan siko lai.Cun thil pakhat cu nu hna nih hin, thla fatin thi an ngeih zungzal caah hi bantuk caan lio ah cun,pa nih theih thiam khawh i zuam hi thiltha bik si.Hi bantuk lio caan ah hin cun,rak i sum hramhram law,na nupi kha kan dawttuk kan nu tiin nikhat ah vawi 3 tal rak ti law chungkhar nuam le hlim nan si zungzal ko lai. Rif :Zomawia Khiangte


Min Aung Hliang nih ralkap a tuan ding mi pawl a phuan dih cang hi – Lai Lungrawn Post\nJuly 26, 2021 July 26, 2021 admin Theihtlei\nA hlan ahcun rallokap nih ‘standard army’ a si khawhnak dingah timhnak a ngei caah fimthiamnak lei zong ri a rak khiah,rallokap an tuan pah zongah an duh ahcun cacawn pah khawh a si.\nRalhrangbu nih uknak an lak hnu ah an riantuannak duhlo in cozah riantuan, palek le ralkap tampi CDM ah an lut.Mah caah mipi le ralkap pehtlaihnak a hlat,a rawk chinchin i ralkap a lut mi zong an zor ngai.Cheukhat hmun ahcun ralkap an i daih lo ruangah ralkap hlun pawl zong an lak than hna, ralzaam hmun cheukhat ah a ummi hna zong pitusit ah hramhram an tuan ter hna tiah theih a si the chin post.\nThawngdang Kawlram cu kumzabu chungrau in thanchonak ding caah i zuamnak cu rallokap uknak lak ruangah a rawk kho Kawlram ah rallokap nih uknak a lak i buainak le Covid zawtnak a karhtuk ruang ah ram chawlehthalnak cu tukum chung ah 18% a tum tiah vawlei cung bank pi nih a chim.\nTu lio sining ahhin rian nuaikhat sungh khawh a si.riantuan mi cheukhat cu thlahlawh thumh piak an si i phaisa luh a tlawm deuh tuk kho tuah a chim.\n2022 kum hramthok lei ahcun a si a faktuk mi ram ah a chuak kho.Kawlram minung hi 2019 kum in tahchunh ahcun a lethnih in a tam deuh kho tiah theihternak ca ah a langhter.\nMin Aung Hliang hruai mi rallokap in nawlngeihnak a lak thok in America Dollars le Kawlram phaisa thlen cu 23% tiang a tum i chawhlehnak a um ti lo caah thilman a kai.\nRiantuan ding te hna, phaisa lut hna sunghmi a tam bantukin ngandamnak le ei din zalak in um lo i pawngkam ral he fonh in tulio vawlei pumpi karh mi zawtnak ruangah faktuk in tuar in sifak bik le a tha a der bik mipi hna cu minung nunnak a herh mi tete ah harnak ngan an tong lai tiah Vawlei cung Bank Palai Mariramsiaman nih a chim.\nRallokap nih hramhram in uknak lak ruangah kumzabu chung i zuam mi ramthanchonak cu a rawk kho i minung nunnak le thil tuah har ruangah cawlehnak ah ton khawh a si mi harnak cu kumtam pi tiang tuar khawh a si tiah Vawlei cung bank tlai tu nih an chim the chin post.


NUG Nih Min Aung Hlaing Tlaih Ding Tiah An Ti Cang. – The Chinlung Post\nMin Aung Hlaing tlaihpiak ding INTERPOL GS sin ah NUG nih ca a kuat: The International Court of Justice (ICJ) le The International Criminal Court (ICC) ah tazacuai khawh ding ah tlaihpiak ding in National Unity Government (NUG) nih Vawlei Cung Sualphun Ngan Hlathlaitu Palek (INTERPOL) General Secretary sin ah NUG in Home Aairs and Immigration (Ramchung Runvennak le La-Wa-Ka) Minister U Lwin Ko Latt nih cakuat a tial.\nApril 24, Indonesia ram Jakarta khuapi ah Myanmar ram kong ASEAN nih a ceihmai ding mi ah INTERPOL nih Indonesia Palek he i bawm in tlaihpiak ding, riantuanti ding kong le Min Aung Hlaing cu ICC le ICJ ah tazacuai in chuahpi ding kong a cakuat ah a tialchih. Credit: The Hakha Times


Trump Administration nih term khat chung te ah zeitluk in dah US ram an thanchoter timi hi mihrut asi lo mi nih cun an philh bak lai lo? – Kawltu Team\nTrump Administration nih term khat chung te ah zeitluk in dah US ram an thanchoter timi hi mihrut asi lo mi nih cun an philh bak lai lo?\nSeptember 13, 2021 Pu Tawn Mang\nA) Vawlei economy thanchonak le ram rumnak dirhmun ah dirter.\nB) World Trade tha sersiam, Fair lo ngaingai in China nih vawleipi tangka anrak eihmuar/corrupt mi cu Trump nih hin trade war hmang in asersiam dih hna than.\nC) Lowest Unemployment ah Obama san nak in USA-ah khin rian ngei lo an tlawm cang, USA mipi ting 3280 chung ah rian ngei lo, Jobless cu zarh hmasa BBC/Al Jajeera etc. tingkhat an um tilo tiah phuan veve asi.\nD) Idohnak hmunhma tampi ah teinak hmuh in rem daihnak atuah khawh, America ralkap tampi hna cu himte in US ram ah kirter asi, ISIS misual pawl cawlcang kho lo in atuah khawh, Tu hlan America hruaitu hna nih antuah khawh lo le antuah ngam lo mi hna, N. Korea le Iran hna cu Trump nih cun daidep in achiah khawh, atu ah cun nun phung pangai deuh in an um ve ko cang khi asi.\nE) Tu hlan ah khan America president raltha ngai mi hna zong nih antuah ngam lo ralpi achuak sual lai tiah Arab ram hna, Jerusalem khuapi hna cu Trump nih cun Israel capital caah recognized bak khi asi, Arab ram hna nih akan doh sual lai tiah anrak phangton mi cu Trump nih raltha ngaingai in anrak thuat hna taktak ah cun aho ram hmanh nih kamkhat hmanh an leh ngam lo kha mu, Iran General Qasemi Suleimani zong arak that bak ko khi asi.Obama Hussein nih anrak tuah ngam lo mi cu Trump nih cun atlukter bak ko kha, Buainak chuah cu chim hlah aho hmanh Trump hmaika ah an holh ngam bak lo khi asi ko kan theih nan theih ceu ko khah, Trump hi cu vawlei pi Pathian le Khrihfa hna Pathian tluk asi ko, cu caah cun 2020 President thimnak ah atlingthan te ko lai.\nF). Trump nih cun midang tuah mi phun lo deuh in taxation/ngunkhuai aniamter fawn, tu hlan ah Tax asangtuk ruang ah industry/factory hna cu ram dang ah an ithial dih hna khi asi, nain atu ah cun mah industry/factory hna vialte cu US ram chung ah an kirthan dih cang hnu ah ram mipi hna caah rian employment le income athangcho thluahmah than ko cang.\nG) Upady lo in USA athial mi hna, misual, drugs zuar mi hna America ram chung ah thil fir, Tlaihhrem, drugs smuggling adt tibantuk hna cu atu ah cun Mexico ramri sau ngai cu wal/fencing tuah dih asi, Smuggling, drugs, criminal ti bantuk hna cu USA ah atlawm ngaingai cang khi asi, covid vennak ca zong ah arak tha khun, Democrat pawl nih cun vote duh ruang ah mah Upady ningcang lo in US ram chung ah lut mi hna khamh cu an duh bak lo khi asi, an ram caah zeihmanh an ruah lo.\nH). Israel khuapi caah Jerusalem arak phuan ruang ah Arab-ram pawl nih anrak huat ngai ngai lio ah Arab ram funtom mi thancho ngaingai mi pawl United Arab Emirates (UAE) le Israel acozah karlak ah rem daihnak agreement anrak tuah pi khawh mi cu khuaruah har bik thil asi, mah thil hi Trump makpa Kushnera chim ning in kum 3½ chung ah Trump hmalaknak thei par asi ati, Trump hi tu hlan President hna nak in rian tampi atuan manh cang khi arak si.\nVawlei pumpi Khrihfa hna zalongnak venhimtu Pathian siti tawih Trump nih hin term hnihnak ding ah acuh than lai, America ram ah Media ngan (mainstream media) vialte hna khi Trump dohtu hna an si, Trump kong le riantuan thatnak kong hi an chuah bal lo, DEM hna le Minak hna kong hi cu aphunphun in an tial an phuan khi asi. A donghnak bik caah cun 2016 thimnak bantuk in Trump support tu evangelical biaknak dangdang hna le Billy Graham Evangelistic Association president Franklin Graham hna, Southern Baptist Khrihfa Bu hna, Penticostal Khrihfa bu dang dang hna nih khin an tanh dih ko hna, Khrihfa ram si ding in America Founding Fathers pawl hmalaknak cu Trump caah hnangamnak pakhat asi.\nLiberal Democrat (Leftist pawl Socialism ah thlengter ding ah dohnak) mah hna nih cun Trump chiatnak le Khrihfa Bu hna hi ahuat tuk mi asi, a phun phun in dohnak lam an kawl hna ko nain Trump cu Bawipa nih adirpi peng caah adohtu hna khi alet ta lam in an mualpho pengtu khi asiton, mah caah cun atutan thimnak zong ah bawipa dirpi in teinak angah ko lai tiah zum asi. Pathian mi hna caah lam chukcho timi hi atu ah Donald Trump dirhmun ah khin fiangtuk in alang ko, 1983 kum 40 aliam cang hnu ah khan phuan asi cang bantuk in Donald Trump nih hin America hi Pathian sin ah ahruai lai “Donald Trump will bring America back to God,” tiah phuan arak si cang khi asi, mah cu Pathian remruatnak cu teinak le hlawhtlinnak asi khawhnak hnga thlacam piak hi kan rian asi! Teinak cu Bawipa ta asi.\n← Mah US Navy aircraft carrier pakhat man hi Chin state minung nih kum 10 chung riantuan lo in kan ei lai?\nVawlei cung ah ram thanngcho tiah kan timi ram pahnih hna economy athlaunak le dirhmun America le China state le province cu, →


Chin awtha 3 bak Myanmar Idol Top 7 ah an kai rih | THE CHIN EXPRESS\nChin awtha 3 bak Myanmar Idol Top 7 ah an kai rih\nTu zaan ah Myanmar Idol nih vote result a thanh i Chinmi 3; Benjamin Sum, Esther Dawt Chin Sung le Yaw Kee bak Top 7 ah an kai rih.\nKawlram pumpi hlasak zuamnak ah a thiam bikmi minung 7 chung i Chinmi 3 i tel cu amak ko. An rak men hrim lo.\nMipi nih uar bikmi an si tiah ruah ciomi Aye Mya Phyu le Esther Dawt Chin Sung bak vote tlawmbik 3 ṭhutden ah Tan Khun Kyaw he an ṭhutter ve hna i khuaruahhar ngai asi.\nAnmah 3 lakah vote tlawmbikmi Tan Khun Kyaw cu a tla thai i Aye Mya Pyu le Esther Dawt Chin Sung cu an kai ṭhan.\nNain, mipi vote tlawmbik a hmutu minung 3 lakah awṭha emem Aye Mya Phyu le Esther Dawt Chin Sung an i telmi cu zumh a har ngai.\nKawlram chung minthang tampi hmanh nih Aye Mya Phyu, Esther Dawt Chin Sung le Benjamin Sum lakah pakhat paoh nih winner an ngahte lai tiah an zumh ciomi vote tlawmbik ngahtu si cu khuaruahhar asi ko.\nMyanmar Idol ruanṭuantu pawl zong zumh an har ngai. Vote zong cu mipi hmuh han (live) in an langhter lo caah vote tambik a hmu komi zong hmai zarh ah a fans pawl nih vote tampi pe hna sehlaw kan tangka lut tam deuh seh tiin vote tlawmbik a hmu an ti khawhmi si.\nAtu cun cutin va tuah pingpang hna hmanh sehlaw winner tik ahcun asi ning tein an thanhte ko lai dah.\nZei khom si hmanh ah a fiangmi pakhat cu, Esther Dawt Chin Sung a uartu pawl vote pek nan daithlan lo a hau tinak asi.\nTop 7 pawl cu hmai zarh Nilini zaan 9pm ah an i zuam ṭhan lai i zuamnak a dih cangka in a thaizing Ningani zaanlei 6pm tiang vote pek an si ṭhan lai. Vote tlawmbik ngahtu 1 a tla ṭhan lai i Top 6 lawng an taang lai.\nAtu cun biakhiaktu 3 zong nih nawl an ngeih ti lo caah le mipi vote bak lawng nih bia a khiah cang caah awṭhat le ṭhat lo nakin vote petu tampi ngeih a biapi deuh cang.\nPhun dangin chim ahcun, atu cun awṭhat zuam si ti loin vote tambik ngah i zuam si cang, ti khawh asi.\nAtutiang Myanmar Idol thlihran le ramchung minthang pawl awzaan zoh tikah aho dah winner asi te lai ti na zumh bik? Aye Mya Phyu, Benjamin Sum le Esther Dawt Chin Sung lakah ho dah na zumh bik, asiloah anmah nakin na zumh deuhmi um maw? Kan zumhmi comment cio tuah usih.


RIP. A Pu Sinah Kumthar Hmang Dingin A Kal Mi Hngakchia Kum 4 Cu Motor Pahnak In A Nunnak A Liam. – Chin World News Evening\nJanuary 1, 2020 Salai Van Thawngpang\nRIP. A Pu Sinah Kumthar Hmang Dingin A Kal Mi Hngakchia Kum 4 Cu Motor Pahnak In A Nunnak A Liam. Chungkhar caah zeitlukin dah ngaiha chiat lai mu. Nizan December ni 31, 2019 ah khan Aizawl District, Maubung khua mi hngakchia kum 4 minung te lawng si rih mi Amberly Vanlalmalsawmi cu chun suimilam 1:30pm ah Kolasip Diakkawn Presbyterrian Pastor quarters le biakinn karlak lam ah Borelo motor nih rial i, a nunnak liam tiah theih si.\nAmberly Vanlalmalsawmi hi Kolasip District Hospital ah an tlakpi colh ko nain a hliamhma a fahtuk ruangah tuar kho loin a nunnak a liam. Postmortem an tuah dih hnu ah a ruak cu a chuah kehnak an khua, Maubuang ah tlunpi asi. Amberly Vanlalmalsawmi hi hringtu a nu le pa he an len lio ah atu bantukin vanchiatnak a ton i, a nunnak tiang a liam hi si.\nMotor ngeitu le thihnak a tongmi chungkhar karlak zong remnak le ngaihthiamnak an tuah khawh cang,”tiah The Mizo Post nih a langhter chih. Amberly Vanlalmalsawmi hi hringtu a pa hi Air Fore ag airmen a ttuan lio mi si i, an khua Maubuang ah Christmas an hman dih hnu ah Amberly Vanlalmalsawmi a pu umnak Kolasip Diakkawn ah an chungkhar in kumthar hmang dingin an kal i, atu bantukin vanchiatnak an ton hi si.\nAmberly Vanlalmalsawmi hi hringtu nu Pi Rebecca Zairemmawii hi an khua Maubaung ah Govt Middli School ah saysmah ttuan lio mi si i, Pu HC Vanlalruata (Sr. Journalist) i fanu asi. Ngaihchia mi hna chungkhar Bawipa nih hnem ko hna seh. RIP Amberly.\nMalaysia Ah Motor Pahnak In Chinmi Pathum An Nunnak A Liam


Ram Chung Civil World Cu A Thawk Ko Cang I Zei Tin Dah Kan Um Lai. – Chintanbo\nKawl ram kan umtu hi zoh zoh tikah ralpi a tho cang ti ding kan siko cang.,CNA ah Chin mino luh a herh lo. Laimi cu ramvai sakkah miphun kan si caah, nanmah khuacio in ral an rat sual ahcun ready tein um kha a bia pi bik ko.A ruang Cu, CNA ah kan kal dih asi ah cun Nu le ngakchia, Nutar putar kaltak awk an ttha lo, cun khua te kip a hmun hngak tu an um lai lo caah, kal tak dih ding an ttha lai lo.\nHi bantuk Caan he kan ni tawn caah,Chin ram khuate kip ah, pa a um mi vialte kuan le zen tampi in I chia cio u si, cu khua ah cun ralkap an ra ee thawngpang kan theih siah cun,kah cawlh khawh ding in, i zuam u silaw cu nih cun,kan caah san tlai deuh lai tiah ka ruah.Kan khua chungah ralkap an rat siah cun,thih huam in kan kah hna siah cun, tei zawng kan tei hrimhrim ko hna lai.\nKan chim cia bangin Kawl uico ralhrang hna nih meithal nan up lai an ti zawngah up hrimhrim lo ding a si lai.Hi hi cu,min Aung Hlaing nih nawl ngeih nak a pek mi hna an si caah,cu nawl pek nak bia cu, kan zulh ding a si hrimhrim lo.kawl uico ralhrang hna nih hin,an duh poh in an kan tuah ding kan silo ti hi rak thei cio ko u.\nMin Aung Hlaing le a party hna cu,an thil tuah mi zoh hrimhrim ah hin,fih nung tuk le a chiakha tuk hringhran ko.Hi bantuk ralkap hna hi cu, hau poh nih kan doh ding hna an si .zeipoh siah khuapi,khua te tilo in, inn khat ah mei thal pakhat cio cu kan ngeih ding mi asi hrimhrim ko ti hi rak thei ulaw,ngeihding in rak i zuam cio ko u.mah le ngeih mi hriamnam in kan doh hna a herh tuk ko cang.\nCredit : Kawl Ralkap a hua tuk mipa.


US Ah Chin Miphun Telhchih In Chungkhar 8 Innkang Mi Kong Le Bawmhnak Kong Thawngpang – Chin 11 News\nUS Ah Chin Miphun Telhchih In Chungkhar 8 Innkang Mi Kong Le Bawmhnak Kong Thawngpang\nGREENTREE INN KANGMI\nSeptember 18th, 2020, zantim i Greentree Apartment mei a kangmi hi Inn/Unit 12 a si. Cu chungah inn 6 cu a rawk dih caah um awk a tha ti lo i ka dangah thial an hau lai, ti a si. Inn 6 tucu um awk tha dingah an ruah caah luh khawh than a si lai. Cu inn 6 lakah inn 5 hi Chin mi an si i inn 1 hi Kachin an si. An chungkhat le hawikom sinah a ummi an um i hotel ah a ummi an um.\nHarsatnak a tong mi hna inn 6 in khrihfabu a ngeimi an si i an khrihfabu cio nih an hnemh hna. Kachin kan unau hna hi Indiana Kachin Baptist Church member an si. A dang hna hi Mizo Christian Church in pakhat, Chin Bethel Christian Church in pakhat, Falam Baptist Church of Indianapolis in pakhat, Chin Evangelical Baptist Church in pakhat, IZCC in pakhat (a fale 3 he an si), le Gospel Baptist Church in pakhat an si hna. An zapi minung 25 an si. Kan khuachung ah minung 25 umnak ngei lo kan mithmaika ah an um ko hi fak pi in khua ruah kan hau ko.\nCCI nih anmah tanpinak caah GoFundMe a tuah i cuka ahcun nan ti khawh tawk cio te rak bawm ve hna ding in kan in sawm hna. Perry Schools nih eidin ding le hnipuan zeimaw zat an khomhpiak hna. An thil a kangh ding caah SSCard tiangin a thar in sok dih an hau. Bawmh hau taktak khi an si. Fak pi in thlacampiak zong an hau. Zoh sawhsawh hrimhrim hna hlah usih. Kan lakah hi bantuk thil a tong mi an um i dai te kan i umter sual ahcun kan thluachuah hna a pit ve sual lai. Kan zapi in tang cio hna hna usih. Bawipa nih a tangmi chungkhar dihlak in kilveng hram cio ko hna seh!


Kawlmi ralkap cozah he ichawnh tik philhlo awk I ral rin ding pawl\nWednesday, Dec 04th\tLast update11:18:05 PM GMT\nDemocracy Lamthluan Phanh Ding Hi Tatmadaw Nih A Tuan Ko : D...\nKawlmi ralkap cozah he ichawnh tik philhlo awk I ral rin ding pawl\tWednesday, 02 May 2012 16:30\tEdited by James\tArticle Index\nRalrin Awk pages 2nk\nRalrin Awk pages 3nk\nRalrin Awk pages 4nk\nRalrin Awk pages 5nnk\nPu Lian Uk ( MP) nih a tialmi " Kawlmi ralkap cozah he i chawnh tik philhlo awk i ralrin ding pawl" timi capar hi Chin Miphun a daw i Chin ram luatnak caah duhnak thinlung a ngeimi paoh nih cun a dih tiang nan rel ding in kan in forh ko hna. Minutes 15 rel a si i, minutes 15 chung ah Kawlram politics umtuning vialte cu a tlangpi in na fial dih lai. Laica edit tampi kan tuah pin ah a rel a awl deuhnak ding in cafang kan hman tawnmi normal nakin ngan deuh in kan rak tial. A sau deuhmi articles a si caah, pages 5 in kan then i, na rel dih tikah next timi kha na hmeh piak lai i a peh peh in na rel hna lai. Kawlmi ralkap cozah he ichawnh tik philhlo awk I ral rin ding pawlPu Lian Uk\n1. Daih remnak[remhdaihnak] ichawnh tikah Chan bia ruah chih ding philh lo awk bia hram:-\nHika zon[zawn] hi biapi theih le lungtlian hrim hrim a herh ngaimi a si caah kan nawlh leng mangmi asi. Chin, Kachin, le Shan ram thum hna hi anmahte cio in an i uk lio caan ah Mirang nih an ram kha a chimm ve hna i Kawlmi ramleng ram an sining in “Burma Frontier Areas (BFA)” ti in Kawlmi ram uknak a leng ah Mirang governor nih ramdangte in 1948 Kawlram bupi independence hlan chung vialte a rak ukmi hna an si. Vuleicung ralpi dih 1945 kum UNO an vun dirh tikah "Mi zei ram hmanh nih anmah miphun ram a si lomi penmi(colony) ram in uk mi ngei kho ti hna hlah seh. Anmah ram te in uknak aa serh kho mi vialte a uktu hna ram nih independence pe dih hna seh. Anmahte in aa uk kho rih lo mi in a uktu ram nih an hmuh mi hna cu UN nih an mahte an i uk khawh te ding ah cawnpiak pah in a zohkhenhchung mi hna ram UN Trusteeship timi ah pee dih hna seh" ti hi UNO bia kam upadica uk UN Charter timi ah upadi an rak tuah.\nMirang nih General Aung San kha Kawlram independence ah Chin, Kachin, le Shan ram an i tello ahcun Kawlram Independence kan in pe hna lailo an ti caah General Aung San nih BFA ram (Chin Kachin Shan) ram hna kha Kawlmi ram independence ah itel ding a hal mi asi ti khi lih long te hlennak bia bia thangchin lih an chimmi sawh a rak si. Cu UN upadining in India le Kawlmiram nih Independence cu lak ding an rak si cang. Asinain hi BFA ram thum hna nih anmahte an i-uk khawh lai ti Mirangnih an rak hmu lo. Cucaah BFA ram (Chin, Kachin Shan) ram hna cu Kawlmi ram an silo ruang ah UN nih zohkhenh chung mi uknak UN Trusteeship ah cun Mirang nih peek ding an rak ruah cang.\nCu lio can te ah Kawlmi ram independence kong Mirang cozah sin chim ding ah London a phan mi Kawlmiram nih an thlahmi phu hna nih General Aung San hruainak in hi BFA ram thum hna hi anmahte i uk ding an i serh kho rih lai lo ti Mirang cozah nih nan ruah hna ahcun UN nih an ser mi zohkhenhchung mi UN kut ah hi BFA ramthum nan peek hna ahcun an mah UN nih anmah zohkhen chung ding a thiah mi hna ram an um ding si kaw, cubantuk an mah BFA ramthum zohkhenhtu thiah piak ding ram ahcun an mah ram thum he aa neih bik mi kanmah Kawlmi ram nak thiah awk a tlak deuhmi ram dang an umlo ti mi ca Mirang cozah sinah an khin. Cutik ah Miran cozah nih Anmah BFA ramthum hna nih hi ralpi voihnihnak hnu ah an ram hi hmailei zeitin umter dah an duh ti an ruahnak hal nak ah Panglong ah an mah ramthum he conference kan tuah lai an ticaah Panglong ah conference tuah ding Mirang cozah le General Aung San hnatlak tti nak min an thut hna.\nPanglong conference an thawk hlan ah General Aung San nih BFA hruaitu hna sin ah Kawl ram he Independence nan lak tti ah cun kanram zapi I uktti nak hi Federal(ramikomh ning uk nak phung ) in phung hram kan ttial lai I, UN zohkhenh nak chung nan um mi he aa lo in nan mahte i ukkhawhnak zeimawzat a um lai I, Cuti um nan i nuamh lo a si tik bia zongah nan mah dangte in Independence in nan um kho ko lai a rak ti hna. Curuang ah UN zohkhennak bantuk in ni khatkhat Independence in chuahkhawhnak a si ahcun tiah UN zohkhenhnak toi um chung nak he aa lo ko ti in Panglong hnatlaknak cu min an thut. Curuangte ah 1947 kum uknak phung hram zong ah ramkulh hna nih ramkomh bu chung in an chuah khawh nak ding lam upadi a rak um mi a sullam bik khi a si.\nPrev - Next >>Older news items:\nNikhat ah Cahmai Pakhat Ca Tial Law Na Thang Cho Lai\nThird World War Tlangah Kan Um Cang\nMidang Lungton I Zuam Tuk Hi Fimthiamnak Cawnnak (Education)\nDemocracy Rim Nu Le Pa Rian Tete\nMiphun Pakhat Kan Sinak In Umnak Nawl Kan Ngeihmi Conglawnhnak\nNupi Ngei Cangmi Pasal Caah\nKei next ka hmeh ko nain a ngah lo e, erroir a ti ko. Quote\nIhruhpimi vialte lakah Pu Lian Uk nih i aa hruhpimi hi mansungbik hruhpimi cu a si.\nPu Lian Uk nih Kawl ralkap-cozah le CNF i chawnhbiaknak caah aherhmi ralrinnak le Kawlram mahte uknak (independence) kan hmuh hlan deuh Panglong hnatlaknak (kan tuanbia tthing) hna zapi nih i cinken ding in a kan ttial piak khawh caah kan lung aa-lawm hringhran. Amah belte (i) cafang komh hi editor nih remh piak hau mi tampi an um; (ii) Pu Lian Uk cattialmi ah hin tawite le fiangte in ttial ding asimi kha "nawicaw" deuh in a ttialmi tampi a um fawn. Amah hi mipum tlamtlinglo asi nain hi tluk in a kan ttialpiak mi cung ah kan i lawm hringhran. Asinain biatlaang (sentence) a nawicaw deuhmi pawl hi editor nih chim duhmi fiangtein 2nd round hung kan remh piak ulaw kan i lawm hnga. Hi tluk capar sunglawi chim duhmi a can ah fianglo huaha in ai ttial tikah careltu cheu khat chim duhmi sullam ah kan buai pah. Hi capar hi a sunglawimi capar asi caah fiang deuh in edit tuah i record ah chiah phu asi tiah ka hmuh caah ka ruahnak ka von chim vemi asi. Ka palh ahcun ka ngaithiam u.Lairam dawtu Putar.\nPu Uk,Na kan nunpi lioah hi bantuk hi tampi in kan tial piak rih ko. Oral tradition lawngin thil kan kalpikhawh te lai lo. Ref. tampi in UN bia le hla hi kan tial piak law a tha chinchin ko hnga. Nangmah bantuk hi Chinmi chungah kan chuak kho ti hnga dek maw?\nkan lung a fak dih ko ee ho pasaltha an um lo cu ka thinhi kawl nih zeitian hme an uk lai le an kan teh cawh lai lai pa sal velo bang\na tial mi cu a hman ko a tha ngai ko ngeih awk ah mah na ti in a tam pi in explain a hau lo kan lai mi politic nih pang lung sa choh kha an theih dih ko kan lai mi cu kan mah zawn lawng kan i ruat i kan lai mi ral kap mi fim thiam deuh cu lai hlum lo ram tha an panh a tang mi cu mi zei rua ra lo lawng te an kei cu hman hman le ka bom ning bak ka chim lai ti ah cun lai mi cu kan ral chiat lawng a si lo kawl hawlh in kan chim ah cun ta ku kawng kan san\nLaimi kan Pu LianUk nih ca attial mi poah cu an tha tuk lengmang nain, kan hoi pa pakhat achim bantuk cun kan laimi chungah khuaruat kho mi antlawm ati bantuk in, khuaruat kho mi le mifim an tlawmtuk hlei ah laimi kan ral achiah tuk hringhran, pakhat le pakhat i hnachuah le akan lar sual lai akan tei sual lai ti long kan phan cio i, tha[censored] aape mi kan tlawm te, mah caah cun laimi hi kan lung aarual thiam lo i, kawl minih an kan neksaw nak asi...\nPu Lian Uk, Pathian nih nun khua sau nak in pe ko seh.Halkha i tei nak na rak hmuh zan i bia na rak chim lio te kha mu. Ka thin hi a lin bak ko eh !\nAtha tak si .. kei zon tam pi ka lung kai thleng.. mah ban tuk bak khin lai tlang ah cawn piak tu ngei kho hna u si law .. kan lung rual cu zei tluk inn dek a chah hnga i a feh hnga... mino tam pi cu kan lung nih a theih ko hmanh ah tha [censored] pe tu kan rak ngei lo............. ............... .......za pi za ra cu kawl hua lawn te kan si ko hmanh ah ,, tha [censored] pe tu kan rak ngei lo mu...\nka pa naca tial mi karelnuam tuk i athatuk ka lawm tuk fon . a sinain kawl mi nih kan duh ning inkan pek ko hna hman seh law ahmang zia kan thiam te hnga maw. mi khuaruat kho ngai nan tlawm tuk zei ruaram lo kan tam tuk .ka thing hna zong a phang pah .miral chai zong ka si rua .thla cam tu in chin mi ca ah ... kan bomh leng mang hna lai.\nA tha tak tak , a rel a naum, tuah ding le zulh ding hrim hrim zong a si fon.Kan i lawm tuk.\nHmuhning & Capar Dinti Laknak Ram\nPawngkam zohkhenh le thingram humhak tiah kan chim voi hra,.More detail »\nDawtnak Mit In\nMinung kan sining ah tthen-awktthalo in kan i ngeihmi ziaza lakah pakhat cu.More detail »\nZiah, Chin Miphun Ni cu a biapit lai lo i? .More detail »\nRalrin Awk, politic\nKawlmi ralkap cozah he i chawnh tik philhlo awk i ralrin ding pawl.More detail »\nMuslim hi vawleicung ram kip ah a thangcho bikmi an si. More detail »\tKey Concepts


Midang nun fir le tlaihhrem ttih a nungzia – Hakha Cherry\nMidang nun fir le tlaihhrem ttih a nungzia\nZabu 16/17/18 hrawngah vunrang pawl nih vundum (vunnak) pawl nun cu an fir an tlaihhrem i sal ah kum saupi an tuah hna. Midang nun fir le tlaihhrem cu an duh na lo buin anmah hlawknak le miaknak ca lawngah rianttuanter le hrem khi a sawh duhmi a si kko. Midang nun fir le tlaihhrem cu nuhrin covo upat lo le zeirel lo zong a si fawn. An si a fah zongah zalong tein anmah pum cawmnak caah a buai lengmang vemi nun va fir riangmang i kanmah ca tthatnak le hlawknak ding ca lawngah hehtiah sal bantuk uk i rianttuan ter cu mizei hmanh nih an pom ti lo. Khrihfa cawnpiaknak he zong a kalh tuk. Upadi he zong a kalh tuk.\nRalkap bawi, Ne Win nih kum 1962 ah Kawlram mipi nun cu a fir ve i a tlaihhrem. Ralkap pawl nih amah hnu an zulh peng ve i nihin tiang Kawlram mipi kan nunnak cu firpiak le tlaihhrempiak kan si. Tlaihhrem kan ti cu anmah duhnak le hlawknak le miaknak le nuamhnak ca men lawngah an kan hmang. An firmi le an tlaihhrem mi kan nun cu sal ah an tuah i an hrawk dih cikcek. Kan nuhrin covo zong zeiah an kan relpiak lo. Kan nun cu an duh le an thah men i an duh le thongah an thlak men ko. An duh le an i nuamhpi i an duh le an khangh men ko. Kan nunnak cu an thilri pakhat bantuk men lawngah an ruah. Kan nunnak cu lente celhnak men ah an hmang. Zeitluk in dah midang nun fir le tlaihhrem ttih a nung, nan i fiang dih cio ko lai dah ka ti.\nNihin Laimi Khrihfa lak zongah vunrang pawl nih vunnak pawl nun an fir i an tlaihhrem bantuk le Kawl ralkap nih Kawlram mipi nun an fir i an tlaihhrem bantuk in a ttha tuk komi le amah umte i a um ziar komi le a ding komi nun va fir i va tlaihhrem piak kan hmang tawn ve. Hi bantuk midang nunnak ah hehtiah va hrolh le va thlak le va uk le mah duhpoah in tuah le umter hi ttih a nung tuk i kan tuah bantuk tein kan tuar colh lengmang ve ko lai. Kanmah nih kan tuar lo hmanh ah kan fale nih an tuar ve thotho ko lai. Midang nunnak ah hna va hnawh len le thil ttha lo le harnak a phunphun va pek ti bantuk hi Laimi tampi zong kan hmang ve. Myint Aung Hlaing bantuk kan si ve tinak a si ko.\nMidang nunnak firpiak le tlaihhrempiak a timtu pawl nih cun midang nunnak fir le tlaihhremnak ding caah a phun2 in tthat lonak an tuah lai i hriamnam an hmang len ko lai. Kannih kan tthawng deuh i kannih kan tamdeuh caah tiphun in midang nun va fir i va tlaihhrem le va uk le duhpoah in tuah a hmangmi nihin ah kan tamtuk rih. Mah bantuk ruahnak le thiltuah a hmangmi cu Khrihfa ttha an si kho bel lo i tehte ttha zong an si kho bel lo. Thluachuah hmumi an si bel fawn lo. Miding an si kho bel fawn lo. Midang nih huatmi deuh an si peng fawn.\nKeimah pumpak ka nunnak zongah ka nun hi fir le tlaihhrem a zuammi an um lengmang ve. Asinan Bawipa Pathian sinah thla ka cam i hehtiah bawmh ka hal. Pathian nih ka nun, fir le tlaihhrem a timtu pawl cu dan a tat lengmang ve tawn hna. Ka nun an fir caan le an tlaihhrem caan zong a um ve. Nanmah cio zong nan si ve ko lai. Asinan Bawipa nih ka nun cu a chanh lengmang ve ko David siangpahrang bang in. Ka nun, fir le tlaihhrem le duh paoh in hmang a timtu pawl cu fak piin dantat le hrem an si venak lai hehtiah Pathian sinah thla ka cam lengmang ve. Midang nih na nunnak kha a phunphun in fir le tlaihhrem an timh caan a tampi ve ko lai. Cucaah Phungthlukbia cauk nih a ti bang in ralring te le fimkhur tein le Bawipa i bochan bu tein kan um peng a hau.\nMyint Aung Hlaing le ralkap pawl nih firpiak le tlaihhrempiak a tongmi, nan nunnak vialte cu a rauh hlanah Bawipa Pathian nih luatnak le teinak in pe ko hna seh. Kan der deuh zongah Pathian kan lei i a ttan ahcun ahohmanh nih an kan tei kho lai lo. Myint Aung Hlaing bantuk in midang nunnak firpiak le tlaihhrempiak a hmangmi na si ve sual maw? Hawi dawt rak i ruat tuah.Credit-Van Tum\nRamdang ummi vialte,CNF bawmhnak hi pe ti loin CNA lawng hi kan bawm cang uh.


Mipi An Thin Hung Tuk Cang,An Kut Tum Bak In Police 2 An Thah Ve Cang Hna. – Chintanbo\nMipi An Thin Hung Tuk Cang,An Kut Tum Bak In Police 2 An Thah Ve Cang Hna.\nMarch 21, 2021 admin MIZOWORLD NEWS 0\nMipi nih Palik (2) An kut bak in an thah hna i ralkap 180reng lo an rak phan colh i zaantim ah khua chuahtak mi an tam tuk ko cang tiah theih asi. Sagaing peng, TiTaw khua pawng i lamzawhtu minung 100 hrawng a rak khamtu palik pahnih cu mipi nih thilak in an vuak hna .\nMarch 12 lamzawhnak in an lawilei ah lampi ah palik pahnih nih an rakm kham hna i an rak buai hna caah mipi lei an i sum kho ve tilo i a hmun ah an vuak hna i an vuak hna ning a fak tuk i an thi lawlaw . Palik pakhat zong namte in voi (7) tiang bak an sawh nain a thi lo tiah theih a si .\nCunglei ralkap bawi nih cu thawngpang cu an theih tik ah cuka khua ah ralkap tampi an thlah colh hna i khuami minung 6 zong an tlaih colh hna .Meithal zong tampi an puah i biakinn le sianginn chung ah an um . An khua pawngkam Thabyaygone khua zong ah ralkap 180 hrawng an nih um hmun an khuar ve fawn.\nRalkap motor hi 13 hrawng a rak phan i ralthuam thatha an rak i ken chih fawn .Ralkap pawl an cawlangh ningn a hman ti lailo ti an theih caah khua 5 i um mipi pawl cu nizan zantim ah khan an zam dih . Zaankhat thilthu ah inn 600 bak a lawng , a zaam mi lak i minung pakhat nih “Ralkap pawl nih meithal an puah tuk caah khuaceu lio ah cun kan zam ngam lo i zantim ah kan zam nak a si” tiah a chim ve .\n“Thenkhat nih an fale an i cawi pah an thil an i cawi pah hnati si. datmei zong van ngam asi lo tik ah muilak bak ah cun kan khua cio cu kan chuahtaak i ralkap tih ah cun kan zam ko “tiah Myanmar Now sin ah a chim .an inn lawngmi ah cun ralkap pawl cu an va lut hna i an duhmi poah an vai i lak hna , thenkhat khua a chuahtaak manhlo mi pawl sin ah cun ralkap pawl cu an va kal i an vok an va hal hna .\nThabyaygone khua i a um mi pakhat nih cun “Ralpi a domi kan si ko ee , zinglei suimilam 4:00Am hrawng ah kan caw le kan ar he , kan fangfak dip pi he kan i phur i ralkap ttih ruang ah kan zaam ,kan lung a fak taktak ” tiah a chim ve cang.\nZei Ban Tuk Minung Dah Ka Si Ve Ti Zawng A Ruat Bal Lo Mi,Minung Cu,Mi Van Chia Tuk Kan Si Ko.


Good News : Kawlin Ah Ralhrang 100 Hrawng Hmunhnih In Kah An Tong, 40 Hrawng An Thi – Onlinenungak\nGood News : Kawlin Ah Ralhrang 100 Hrawng Hmunhnih In Kah An Tong, 40 Hrawng An Thi\nSagaing ramthen Kawlin peng ah Oct 27, nizan zinglei 2:00 am ah ralhrang 100 hrawng cu mip vengtu ralkap nih hmunhnih in an kah hna caah ralhrang 40 hrawng an thi tiah NUG Runvennak Vuanci nih Oct 28, tuzing ah thanhnak a tuah.\nSagaing ramthen, Kawlin peng nichuahlei Kyaukpintha (ကျောက်ပြင်သာ) khua le Kachin Gone (ကချင်ကုန်းရွာ) khua karlak i hmunhma a lami ralhrang 20 hrawng le an hnuah aa din liomi ralhrang 80 hrawng cu Kawlin PDF nih caan khat ah hriamngan in an kah hna i ralhrang 40 hrawng an thi, Kawlin PDF lei pakhat tlawmpal hliam a tuar tiah theih a si. A thimi ralhrang hna ruak cu mei in kan khangh hna tiah Kawlin PDF nih cathanh an chuah.\nASEAN Democracy Dirkamh Dingin President Biden Nih Bia A Kamh Hna: Myanmar ah democracy a nun than khawhnak ding, ASEAN ram chungah democracy, nuhrin covo le zalong tein rili cung umkal khawhnak a um nak dingah kan i zuam lai tiin US President Joe Biden nih ASEAN Summit ah a chim.\nCu lawng si loin Myanmar ah ralhrangbu nih nawlngeihnak an lak ruangah lungthin a fak, cun ASEAN ramchung daihnak zong a hnorsuan fawn caah a rannak in tuahremhnak lam kawl a hau ti zong President Biden nih US-ASEAN Virtual Summit ah a chim fawn.\nUS Cozah cu Myanmar mipi hna lei ah an dirnak kong, ralhrangbu nih thatlonak an tuahmi violate ngol ding, ramlhel thonghtla vialte thlah dih ding le democracy lam zulh than dingin President Biden nih cun ASEAN meeting halnak a tuah tiah theih a si. Meeting ah ralhrangbu hruaitu Min Aung Hlaing an sawm lomi kongah President Biden nih ASEAN upa hna sinah thangthatnak le lawmhnak bia a chim.\nA voi 39 nak ASEAN Summit cu nihnih chung (Oct 26 le 27) an tuah cang i Oct 28, tuni cu a donghnak a si lai. Ref: VOA . The Chin Post


Pastor Hna, Kan Evangelist Hna Le Khrihfabu Rian Ttuan Tu Vialte Nih Nan Biakinn Cio Ah CNF Kong Kan Chimpi Ve Hram Uh – Chuncha News\nPastor Hna, Kan Evangelist Hna Le Khrihfabu Rian Ttuan Tu Vialte Nih Nan Biakinn Cio Ah CNF Kong Kan Chimpi Ve Hram Uh\nCamp Victoria ah upatmi kan miphun caah rianttuantu hna! (Kan miphun ah Upat mi Pastor le Khrihfabu rianttuantu upa vialte, CC rianttuannak ah CNF rianttuan tu mlawng klan ni phazo lop i, kan Chimpi ve uh uh, kan bawm ve hram uh tiah kan nin sawm hna)\nChin Miphun Unau vialte, Kan Chinram a luat lo. Kan miphun kan zalawng lo. Hi luatnak le zalawnnak hmuh ding, a kan uk tu pawl teinak ah kan Chin miphun thazang tthawng tak tak kan ngei ko. Cu cu kan hman thiam lo, kan hman khawh lo caah mikut tang ah kan tang. Hi kan thazang hi kan hman khawh lo, kan zaapi kan cawl cio lo ah kan miphun dang kut in kan Chinram kan luat ter kho ti lai.\nChinland Club (CC) tiah kan ti mi kan Miphun Security Fund (kan miphun a himnak Fund) ah hin Chin Miphun ramthumnak rianttuan tu vialte nih kumkhat ah $200 cio thawh ve in, kan miphun a himnak caah CNF bawmh ding in CNF rianttuan tu nih kan nin sawm hna i, 2010 in kan au pi cuah mah. Hi kan saduh that hi tling kho seh law, CBCUSA chung lawng hmanhhin $1,600,000 ($1.6m) a chuak ding a si i, ramleng kan miphun 20,000 rianttuan tu sin hin $4,000,000 ($4 m) fawi te nih hmuh ding a si. Kumkhat ah $200 thawh cu thlakhat ah $16.67 lawng a si i, nikhat ah Cent/pia- 56 ($.56) te khi a si ko. Thil har a si hrim hrim lo.\nKan Kan miphun kan ttan tti dih i kan ni timh ning i kan kal khawh ah cun Dollar Million 4 hi fawi tuk in a chuak ko lai nain, kan miphun caah nihkhat Pia-56 hmanh a thawh kho, a thawh duh lo mi miphun kan si rih ah cun miphun dang kut ah a zungzal a tang ding tlak hrim hrim kan si ko lai. Hi pia-56 nihkhat thawh ding hi ttha tein kan ni chimkhawh ah cun kan miphun ah a tho duh lo mi kan um theng lai lai lo. CNF rian rianttuan tu kum 10 chung kan ni zuam lengmang ko nain, kan thazang nih a phanh lo ca tu ah hin a si. Mah caah kan miphun ah mipi he pehtlainak a ngeih a tam bik mi kan Pastor hna, kan Evangelist hna le Khrihfabu rian ttuan tu vialte nih nan Biakinn cio ah kan chimpi ve hram uh tian kan nin sawm hna. Credit: Daniel Sakhong\nThawngpang dang,, Trump nih Joker le Rang Ai Chiah Rihmi le Apehpar: Doll cuh balmi nih zawkor (Joker) le Rang cu theih ngai asi. Zei a rak chuah zong ah zawkor nih a tei, si lo le Rang nih a tei. A (Akah) zong, K zong Rang 1 nih a tei. Nain zawkor cu 1 lawng si tawn i Rang zong hi tampi ngeih awk tha tawn lo tik ah, sungh ah cun sungh asi ko, Doll 1 hrawnghrang cu hmuh phawt i sungh si ko ne.\nRalkap Nih NLD Cu A Tih Tuk, Suu Gyi Sin Ah A Um Mi Mipi Thazang Kha An Tih Mi Cu A Si\nDenmark Ram Um Mi Leng Van Ttha Sui Le Leng Ni Chin Sung Nih CNF/A Nu Fa Rual Caah, Merry Christmas Laksawng Phaisa Tam Taktak An Kuat Hna


RALHRANG ZAAMTAAK IN CDM A TUAHMI CHIN PA LE A CHUNGKHAR AN LUNGRETHEI – The Chinlung Post\nSAC Ralhrang a Zaamtak i CDM a Tuahmi Chin Pa le a Chungkhar an Harsa le Lungrethei in an Um. Kayin ramkulh, Hpa-an khua ah hmun a khuarmi SAC ralhrang bu No. 202 ah rian a ttuanmi Tedim pa cu a chungkhar he SAC ralhrang bu an chuahtak i bawmtu ngei loin an um caah harsa ngaiin an um, tiah RFA nih tu zaanlei ah a langhter. CRPH he zong pehtlaihnak kan tuah kho lo.\nKan i dupnak khua ah harsa in kan um,” tiah nihin May 26 ah RFA ah a pehtlaih hna. SAC ralhrang bu kan zaamtak cang caah kir tthan awk zong a ttha ti lo. CRPH nih runvennak a kan pek nakhnga online in kan pehtlaih nain kan pehtlai kho hna lo,” tiah a chim. Tedim pa le a chungkhar hi thla khat dengmang khua pakhat ah a nupi le a fale pathum he an i thup cang.Humnak hmunhma an phak rih lo caah a cunglei ralkap pa i a min, ralkap ttuannak number le an i thuhnak hmunhma pawl langhter a si lo, tiah RFA nih a ttial. Credit:The Chin Journal\nSpring Revolution cu thaazaang thawng ngai in hmailei a nawr chin lengmang caah a herh mi I timhcia ding in Dr. Zaw Wai Soe nih thawng a thanh. Myanmar Spring Revolution cu a tu lio ah thaazaang thawng ngai in hmailei a nawr chin lengmang caah mipi hna nih ralring tein um kal cawlcangh ding siseh a herh mi timhcia tein um ding in NUG cozah I fimnak le damnak lei vuanci Dr. Zaw Wai Soe nih tuni ah a facebook ah a post.\nHi konghe pehtlaiin a chim tthan rih mi cu mipi hna nih PDF member hna caah siseh mah le inn chungkhar hna caah a herh mi sii-ai le eidin hna cu I khon cia ding in a chim chih. Kan ram thlennak caah biatak tein lam a kan hruaitu hna hi CRPH, NUG, NUCC le EAO hna si loin Gen-Z mino pawl an si tiah a cunglei upa Dr. Zaw Wai Soe nih alanghter chih.\nTuchun Thawngpang Relchih:Tuni ah ralhrang kawlralkap le KIA an i kap. KIA hriamtlai le Ralhrang Kawlralkap hna cu Kuat Khai khua pawng ah an i kap tiah thanhnak an tuah. Tuni May thla ni 26 zing lei ah Shan ram Kuat Khai khua he meng 10 tluk a hlatnak hmun ah ralhrang kawl ralkap le KIA karlak ah kahdohnak a um tiah khuami hna sin in theih asi.


Laica Cawn Hi A Herhmi Ah Kan Ruat Taktak Maw? – THE CHINLAND POST\nLaica Cawn Hi A Herhmi Ah Kan Ruat Taktak Maw?\nUnion of Burma (UB) nih Mirang cozah kut in luatnak kan hmuh hnu in, uknak a tlaitu Kawl miphun nih chan khat hnu chan khat pehzulh tluahmah in miphun hme paohpaoh hlohthlau i, ningcang tein Kawl miphun ah ser a kan timhmi cu tuanbia ah fiang tuk in hmuh khawh a si. Cu bantuk tuahsernak ahcun kan caholh cawnnak nawl a kan phih piakmi hna hi aa tel. Pu Ne Win hruaimi ralkap phu nih kum 1962 kum ah hramhram in uknak an hun lak hnu in, tlangcung miphun caholh paohpaoh cawnnak nawl an phih dih. Aa peh tluahmahmi Socialist chan in ralkap cozah chan tiang cuticun kan caholh cawnnak nawl kan rak ngei lo. April 1, 2011 ah Pu Thein Sein hruaimi USDP nih cozah an hun tlaih hnu in anmah duhning tein thlennak cu an hun tuah. Tlangcungmi caah a thahnemmi zeimawtzat zong aa tel. Cu lak ahcun kum 2012 thawk in tlangcungmi caholh cawnnak kong ah tuan hram an hun thawkmi hi a si.\nKum 2012 kum hramthawk ah Shan miphun Kawlram Vice President Dr. Sai Mauk Kham hrihhawhnak in tlangcung miphun caholh cacawnnak cauk tuah ding le cawnnak nawl pek ding ah tuan hram an thawk. Dr. Sai Mauk Kham nih kha lio Education Minister Dr. Mya Aye nih tuanvo a pek chin i, Ministry of Education nih cun tuanchuah hram an thawk. Caholh a ngeimi tlangcung miphun paoh an auh hna i, cawnnak cauk (curriculum) tuah ding ah ceihhmainak an ngeihpi hna. Cu lak ahcun Chin miphun chung ah caholh tha tein a ngeimi Falam, Tedim le Hakha lei in cacawnnak tuah ding ah an auh hna. Kalay University cachimh rian a tuanmi kha anmah cozah lila nih cun tuanvo an pek hna. Kannih Laica (Hakha) lei ah cacawnnak cauk tuah ding in Dr. Sang Hlei tuanvo an pek. A bawmtu ah Sayama Sui Hliang an thim. Cozah nih a nicaan khiah piakmi chung ah cawnnak cauk cu an tuah i, kum 2 deng rau in an tuah hnu ah kum 2013 ah khan an dih. Atu ahcun cozah nih theihpimi Lai cacawnnak cauk cu Dr. Sang Hlei hruaimi Laica tuahtu committee nih an tuahmi taang hnih tiang cawn awk a um cang.\nTuanbia ah tlawmpalte van kir than ta silaw, uknak tha lo aa tlaihmi kuttang kan rak um lio ah kan caholh cawnnak kong ah vava kan rak tum. Mi cheukhat tlaihkhih le hrocer zong an tong. Khuate lei hna ahcun a thlithup deuh in sianginn ah cawnpiak a rak sinain khuapi hna ahcun cawn ngam a si theng lo. Sianginn khar caan Khrifabu nih tuahmi thla hnihkhat hrawng cawnnak khi a bik in atu lio thangthar nih Laica he kan i naihniamnak bik a si. Cozah nih cawnnak nawl an kan pekning hi i lungsi tuk awk cu a si rih lo. A ruang cu cozah sianginn cacawn caan ah cawn an kan sianh rih lo pin ah Laica cu sungh-awnnak mark (credit) ah an telh rih lo. Asinain kha tluk in harsatnak tampi pah hnu ah cozah theihpinak in taang 2 tiang cawnnak nawl kan ngeihmi zong cu ngah lonak cun a tha deuh tiah ruah khawh a si.\nTaang hnih tiang Laica cawnnak cauk an tuah khawh hnu le cawnnak nawl pek kan si hnu ah kanmah nih Laica lei ah kaar kan hlaanning beltu hi biahalnak tampi chuah khawh a si. Cozah nih sianginn cacawn caan ah cawnnak nawl a kan pe lo nain sianginn cacawn caan a dih hnu ah cawnnak nawl cu a kan pek. Cu pin ah Laica chimtu sayate caah zeimawzat budget an chiahmi zong a um. Mah bu ahhin sianginn tampi ahcun sianginn cacawn caan ah cawn a kan sianh lo ruang ah tiah thathi tawlrel duh lomi zong an rak um. Khuate lei sianginn cheukhat belte ah cacawn caan zong ah an cawng ko tiah kan theih. Asinain Laica chimtu sayate caah tangka pekmi kong ah buainak tete zong a ummi le sayate nih subject dang tluk in Laica chimh lei ah an fel lomi zong tampi theih ding a um. Cozah sianginn cu hei chia rih sih. Private sianginn zeimawzat kan ngeihmi nih zei tluk dah Laica cawnnak thazaang an pek ti zong hi ruah lo awk a tha lo.\nHakha ah cozah nih theihpimi Private sianginn pali a um. Hi pali chung ah pathum cu Laica cawnnak kong ah an konglam kan hlat khawh hna, pakhat tu cu kan tong kho hna lo. Private sianginn phunglam ah cozah nih cawnnak (curriculum) an tuahmi ning tein cawn a si ve. Asinain anmah [Private] nih an duhmi subject dang kha chapnak nawl an ngei. Tahchunhnnak Computer, ring-awn, kutzung thiamnak, taksa ngandamnak, biaknak he aa pehtlaimi tbk hna khi cheukhat nih cun an chap. Asinain Laica kong belte ahcun ruahning tluk in kaar an hlanmi hmuh ding a um lo. Private sianginn pathum kan ton khawhmi hna chung ahcun Amazon sianginn lawng nih Laica cawnnak an tuah. Amahbelte credit ahcun an telh chih ve hlei lo. Hi kong he pehtlai in an sianginn Managing Director Saya Kam Lo nih “Credit zong ah telhchih awk a tha ko. Kan telh khawh rih lonak hi cozah sianginn zong ah khin Credit ah an telhchih\nkho lo. A ruang cu Laica kha compulsory (cawn hrimhrim ding ah khiahmi) ngaingai a si lo. Kannih zong kha Kawl siangngakchia kan ngei pah hna tik ah mandatory a si lomi fak tuk in kan telh ahcun kan i harh deuh sual hnga maw kan ti” tiah a chim. Mah nih hin a fianter ngaimi cu kanmah khuaram ciacia ah mi tlawmte lawng a simi miphun dang caah zawnruahnak kan ngei ngai ti a lang. A ngaingai ti ahcun Kawlca kan cawn lengmangmi zong hi kanmah nih kan duh tuk ruang ahcun a si lo, hramhram in cawnter kan si ruang tu ah a si. Kanmah nih khuakhan lairelnak nawl kan ngeihmi kanmah sianginn le khuaram ah Laica kong ah mitlawm te lawng a simi hna mithmai zoh ruang ah kan tuah awk a si komi kan tuah khawh lo cu ruahding tampi a um.\nChin Galaxy hi cozah nih theihpinak private sianginn a ngah hmasa bik private sianginn an si. Kum 2014 ah khan an rak ngah cang nain atu tiang ah Laica cawnnak an tuah kho rih lo. Mah zong hi khuaruahhar ngai a si. An tuah lonak a ruang hi fiang in kan hngal lo nain Private sianginn nih amah duhmi cawn chapnak nawl an ngeih ko caah anmah nih tuanvo an la lo ti a fiang. Cun Mount Carmel sianginn hi nikum in cozah theihpinak private sianginn a ngah vemi\nan si. Annih zong hi Laica cawnnak an tuah ve thiam lo. “Cachimtu kan i nguhdeih lo ruang ah a si” tiah an sianginn lutlai pakhat nih a chim. Subject dang chimtu vialte i nguh lengluang ko i, Laica chimtu kan ngei lo ti cu khuaruahhar ngai a si ve hoi.\nA zapi huap in van zoh ahcun cozah sianginn ah cachimtu si hna seh, Hakha ah Private sianginn kan ngeihmi pawl zong nih hin Laica cawnnak hi thazaang kan pek taktak rih lo ti fiang tein a lang. Cu lawng si loin nulepa hrimhrim zong nih hin kan fale Laica cawn ding hi saduhthah kan ngeih lomi a langhter ngai. Amazon sianginn Managing Director nih a chimmi cu “nulepa sin in complain a rami hi zeidang kong ahcun a si tuk lo. Kawlca kong ah hin a bik in a si. Kawlca kan chimhning hna an i lungsi deuh lo” a ti. Mah nih a langhtermi cu Laica cawnnak hmanh credit ah an chiah khawh lomi complain um loin Miphun dang caholh lehlam tu cawnnak an tuah ko bu ah an i lungsi lomi cu khuaruahhar pakhat a si.\nKan biahram thawk lei ah kan langhter cang bantuk in kum 60 lengkai chung Kawl miphun nih dolh duh ah a phunphun in an tuahsermi cung ah kan lung a fak ngai, kan phun kan zai tawn nain kum tampi hnu ah zalonnak le covo zeimawzat kan hmuhmi hi a hmanzia kan thiam lo maw si, a hman awk kan theih rih lo bia dah si timi hi fakpi in ruah awk a um. Cozah nih sianginn cacawn caan ah cawn a kan sianh lo hmanh ah cawnnak nawl kan ngeih hlan tal cu sianginn cacawn caan a dih hnu zong ah tha tein kan cawn awk a si ko. Laica chimtu caah cozah nih budget an chiahmi zong ningcang tein amah le zawnka ah hman ding a si. Nulepa hrimhrim zong nih kan fale kha miphun dang caholh an thiam kan duh piak hna lawng si loin kanmah caholh hrimhrim zong tha tein an thiamter hna a herh. Kanmah caholh hmanh kanmah nih kan dirkamh lo le kan upat lo ahcun a ho hlei nih khin dah a dirkamh hnga?\nRef: Vol.3, No.2 (2017 April) thla chuak Chin Digest Editorial\nPrevious Social Media Kan Hmanning Zohthan A Herh Cang\nNext Bogyoke Aung San MILEM Kong Online In Mizapi Hmuhning Kherhhlainak


Aung La caah tihnung ko cang, Heavyweight champion pa nih a zuamcawh (singkhaw) colh | Chin 7 News\nAung La caah tihnung ko cang, Heavyweight champion pa nih a zuamcawh (singkhaw) colh\nOctober 27, 2018 admin CHIN, KNOWLEDGE, MYANMAR 0\nTihnung bak si cang. Kawlram Limpi (Burmese Python) Aung La nih voihnih tiang world middleweight champion taisawm a hmuhmi a runven khawh hnu ah atu ah cun ONE Championship ah pathawng bik timi le tulio ONE championship Heavyweight champion simi pa nih Aung La cu a ra laimi Japan ram thonghnak ah Light Heavyweight taisawm cuh dingin a zuam cawh.\nAung La caah tihnung bak si . Middleweight champion cu a ven khawh nain Light heavyweight taisawm ven khawhnak dingah cun a har taktak cang lai. Amah pound ching lo pi he an i thua te lai.\nBiatak in a khing (weight) kai ter a hau i a ralpa a zuamcawhtu pa tu cu a weight a tlak ter hau ve. Mah Aung La zuamcawhtu pa min cu Bradon Vera a si a thawng taktak khi si ko.\nA ngan fawn, athawng fawn. Tulio teitu an um rih lo. An chimnak cun Mah Brandon Vera le Aung La cu hmaikum March thla ah Japan ram Tokyo ah tuahmi ah an i thua te lai. A nithla an chim ningah March 31,2019 ah si lai an ti.\nAmah Aung La hrimhrim nih a ra laimi puai cu puaici puai kong a si lai. Kawlram ah si ti lai lo nain tha ka pe rih ko uh tiah a ti len. Biatak in aa zuam taktak hau lai. Champion taisawm 2 tleih le ken hi thil fawi a si hrimhrim lo.\nZuam cawhtu an um caan poh ah i thuat bak hau fawn.\nref. Kachin updatenews\nHi hmaithuh Day Cream hi i thuh lo ding si lai, tihnun tuk caah zuar onh an si ti lo\nSalai Lung Thli Tum soiselmi poh mitha lo kan si, amah bantuk kan Lai mino miphun caah kutke ngeimi an um tung lo


Biahrai Tha, Zyphe rei 2 THESALONIKA 2\nPhungbia a zui lypaw cawngsaw\n1 Kaa Buipaw Zisu a vongkawnah le Ama khatah pahmo kaa cang nápaw kong letah uny sahlo, 2 “Abuipaw ning cawh a tlung thah,” tahpaw bia aa phynah rawng tamaw, phung aa reinah rawng tamaw, kaaning taitah cakuapaw hratah aa reipaw sahlo kong lehei a neh teitah a calawh khe la, a pahly khe o tatah kaa ca caw he. 3 Zekhatah lang tahmai tah ahohmai a dungkheisah khe lo, zecawtamaw tatah Khazing a caraenah cawh va chuh taw a ka, mehchawly cawngsaw, rorang ceingei ruapaw cawngsawpaw palang a cang hlai vytei cawh ma ning cawh tlung balang be. 4 Ma cawngsaw taco Khazing tatei aa behpaw maikaw le behnah maikaw khah a dy a, aa cung lang ung a pachia ka, ama le ama a cuicaling a. Mataico Khazing behnah ing letah a ty ka, ama cawh Khazing ka cang, tatah a tá a.\n5 Naaning kha ka ungning tah ma bia ka ca ching teipaw he khah a thui thlang bei he ceh maw? 6 Taico a cai a zaw tihtah a va lang khy nápawtah atoheh ze tamaw a pakhang thlang tahpaw khah naa hni. 7 Zecawtamaw tatah phungbia a hnui lypaw a hmingtuakhynah biaparuh taco rai a hre leimei thah. Canghrasala ama cawh lahly a cang hlai vytei cawh ama a tlepakhihpaw takhei a tlepakhih leimei thlang a. 8 Taico mehchawly cawngsaw cawh palang cang a ka, ama cawh Abuipaw Zisu tah a kaw taitei a piapaw a husuanah takhei thehly ka, a vongkawnah rungnawnah takhei a hlyde a. 9 Mehchawly cawngsawpaw a vong nápaw cawh Setan a raihrenah hratah cang ka, a pakheipaw ningang chuipaw sahlo, paching pakhanah sahlo le khuarawha chuipaw sahlo khah a phingphing tah a palang a. 10 A lyde leimeipaw sahlo cawh chahlynah phingting takhei a dungkhei he a. Aa lydepaw cawh pachah aa cang nápaw biahmuisui khah aa dulynah cawtah a cang. 11 Ma rawng tahei Khazing tah hingbia aa zing nápawtah a thawtlungpaw dungkheinah khah thlawso he ka, 12 macawtaco biahmuisui khah zing ly tei chahlynah letah a nawngnangpaw vytei cawh thaily cangsah a cang he a.\nA cy pawtah a daw o\n13 Canghrasala Abuipaw dopaw uny sahlo, naa cawtah Khazing letah alawngnah bia a hlai pariapaw ka cang he peh, zecawtamaw tatah pachah rua pawtah athoning taitah Khazing tah a ca thing thah he. Ma cawh pathaisahnah rai Thlawpaw tei a hrepaw thongtah le biahmuisui zingnah thongtah a cang. 14 Macawtaco kaa Buipaw Zisu Khri rungnawnah a hrong hrah rua pawtah kaa thawngchawbia thongtah ma leco a ca y he. 15 Macawtaco uny sahlo, hmokaw tah cang seh, ca tah cang seh, ka ca thui sahpaw he cawngpahnah khah a tle la, cyky tah a daw thlang my lo.\n16 Kaa Buipaw Zisu Khri Ama ceingei le kaa Paw Khazing, a ma dotu le a ningdonah thong tei chaizaw thlawlungnah le hnabeisuinah chawpaw a ma peitu taco, 17 naa lungthing thaw ca thosah he seh la, bia le hmingchaw tuapaw maikaw letah naa thaw ca patlung my he seh lo.


Ukraine cu Poland nih ral tuknak vanlawng 28 bak FREE in a pek | The Chin Express\nUpdate: US nih a duh lo caah an leet. Poland nih dairek in Ukraine kuat a ngamh lo caah Germany ram um Ramstein US Vanlawng Ralkap Sakhan ah kan kuat hmasa lai i cuka in US nih Ukraine ah a kuat lai, ati. Nain US nih amah kuat cu a ngamh ve lo caah an leet lawlaw — atang hi hmasa kan ṭialmi si.\nInnpa ram a simi Poland nih Ukraine cu ral tuknak vanlawng 28 bak manlo/free in ka pek lai, tiin thawng a thanh cang.\nNain, Ukraine na bawmh tiin Russia nih a kan kah lai ti a phan caah Ukraine ah dairek kuat a ngamh lo. Germany ram um Ramstein US Vanlawng Ralkap Sakhan ah kan kuat lai, mah hnu ah US cozah nih Ukraine sinah a kuat te lai, ati.\nPoland Ramdang Vuanci nih, “Kan ralkap vanlawng MIG-29 pawl cu a dihlak in atu bak manlo in kuat dingin redi kan si cang,” tiah thawng a thanh.\nMIG-29 vanlawng cu Russia sermi asi i Poland nih 28 a ngeih. Mah vanlawng phun hi Ukraine ralkap nih an ngeih vemi le hman thiammi asi caah tinṭan pek hau loin an hman khawh colh ding asi.\nPoland nih a ralkap vanlawng 28 bak Ukraine a pek ahcun a ralkap thazaang a der tuk ding si caah mah zaka ah “US cozah sinah hman ciami F-16 vanlawng pawl a rannak in kan cawk colh lai,” ati.\n“MIG-29 vanlawng a ngei vemi NATO ram pawl zong nih nan vanlawng vialte cu kanmah bantukin Ukraine pe cio uh,” tiin Poland nih a fial chih rih hna.\nNATO chungtel a si vemi Bulgaria ram zong nih MIG-29 vanlawng 15 a ngeih. NATO chungtel ṭhiam a simi Slovakia ram zong nih 12 a ngeih ve.\nUS a lungtling lo, an i ceih chap lio asi\nPoland nih Germany ah kuat hmasa a timhmi cu US cozah a lungtling lo. Germany ram i Ramstein US Vanlawng Ralkap Sakhan ah kuat hmasa ahcun US le NATO ram vialte Russia nih a kan lehrulh khawh caah ṭihnung tuk ati.\nA ngaingai ahcun, Poland hi US nih, “Na vanlawng MIG-29 pawl hi Ukraine sinah pe law na pek zat in US nih kan vanlawng F-16 kan in pek ve lai…,” tiin a fialmi si.\nUS nih cun Poland nih dairek in Ukraine ah kua seh ti a duh. Nain Poland nih a ngamh ve lo caah atu hi an i ceih liopi asi.\nPoland Prime Minister Pu Mateusz Morawiecki nih, “Ukraine sinah ral tuknak vanlawng kuat cu NATO chungtel dihlak an lungtlin a hau.\n“Mah ruangah Germany ram um Ramstein US Vanlawng Ralkap Sakhan ah kuat hmasa kan timhnak hi asi. Kanmah nawl in Ukraine ah kuat awk a ṭha lo,” ati.\nZeitin dah Ukraine sinah kan kuat lai timi an ceih lio asi caah zei tik dah Ukraine ralkap sin a phak lai timi cu chim khawh asi rih lo.\nHmasa thawngpangUS: Ukraine nih a tei lai\nHnu thawngpangIndia nih Pakistan ah missile ka kah sual, ati


Christmas Fimnak - A VEL IN KHAMH KAN SI\nMatthai 2:1-12; 2 Judah siangpahrang asilai dingmi ngakchia a chuakmi cu khuazei ahdah a um? A Arfi nichuahlei in a chuah kha kan hmuh I amah biak awkah cun atu hi kan ra,”an ti. 11 Inn chung ahkhan an vung lut I ngakchia kha a nu Mary sinah cun an vung hmuh. An khuk an I bil I an biak. Cun an zal chung khan laksawng an I chuah I an pek, cu an laksawng cu Sui le Frankinsen zihmui le Mura zihmui an si. 12 Pathian nih an mang ah Herod sin I kir ti lo ding khan a chimh hna I cucaah lam dang in an ram ah khan an kir.\nMifim hna tuanbia hi khuaruahhar tuanbia a si ve. Kan chuahkaa in an konglam le thil sining cu kan theih tuk cang nain Baibal bia hi tha te in zoh I hlathlai tikah mifim hna kong ahhin lehkhawh lo dingmi biahal nak tampi an um. Tck. Pa zeizat dah an si? kan thei lo. Khuazei in dah an rat zong kan thei lo, Zeicandah an rauh ti zong kan thei lo. Baibal chungah Khuaruahhar ngai in an hung lang I khuaruahhar ngai in an lo tthan. Sihmanhseh thil pakhat kan fian khawh micu, chankhat hnu chankhat Minung nih Jesuh kha pehzulh in kan kawl tikah Mifim mi kan karh chin; kan tam chin thluahmah tihi asi. Mifim hna tuanbia chungin kan cawn khawhmi thil, Nunzia, dirhmun Pathum in kan zoh lai.\n1. Mifim Hna Khual Lam hi ZUMHNAK ruangah asi\n“Judah siangpahrang asilai dingmi ngakchia a chuakmi cu khuazei ahdah a um? A Arfi nichuahlei in a chuah kha kan hmuh”-\nNuam ngai tein anmah hmunhma, mah le Inn le lo chung teah a tthu I khua a sa ko mi, minung kha Tih a nung taktak mi Khuallam kal/zawh dingah Zeinihdah a lem hna? Dawtnak nih maw?\nAsikho! Rumnak dah? Asikho pah! Adikbakmi cu ZUMHNAK nih a rak kalter mi hna si. (PTL) Judah siangpahrang asilai dingmi ngakchia a chuakmi cu khuazei ahdah a um? an ti tikahzeitluk in hngalhduhnak aa telmi biahalnak dah asi! An bia ah- Ngakchia a chuakmi cu- tiah Jesuh chuahnak kongah Lunghrinnak an ngeih lo zia kha a lang I an biahalnak cu- Khuazei ahdah a um?- ti asi. Arfi an hmuh-Jesuh chuahnak tette-Arfi- cu a tak asi! khuazei ahdah aum an ti. “An zumh bakmi cu Naute A Nung ko,” a tu hi hmun khatkhat ah aum ko ti kha asi. Culioah an nun nih a duh bikmi le an herhmi dihlak cu kal in NAU TE KAWL asi. Tinhmi tha te in an ngeih. Cucu Naute Kawl ding kha asi. Cu Naute hmuhkhawhnak ding caah zeizong thil vial te kaltak in Tihphannak in a khat mi, an kal ballo nak khuallam I va kalding kha an duh tuk, an ngamh tuk I an I thim. An caah hmun him a siko mi an INN le an LO kha Siangpahrang, Jesuh kawlnak ding caah cun kaltak an sian tuk.\nAn Innpa hna nih zeitindah an ti hna hnga tihi ruah awk aum ngai. Khual ma nan tlawn hnik? an ti hna lai I, AW (yes) an ti lai. Khuazei ah nan kal lai? anti hna tikah, Khuazeiset kan kal lai ti kan thei lo, ti asi lai. Zeitlukdah a hlat? kan thei tthiam lo. Zeican dah nan va rauh lai? Kan thei tthiam lo. Mifim hna caah hngalh lo mi ngakchia, Naute nih thil tamtuk a tuah lo maw?\nSiseh an chim dingmi cu, Kamhmi ram ah a kal ding mi Abraham bia; Tlansang cung tiang phan ding in ruah asur ballonak hmun ah Tilawng a sa mi, Noah bia; Ngatlai tu in Mitlai tu ah auh a simi, Peter, Andrew, Johan le Jame hna an chimmi bia (Luke 5:10-11, Nan thin phang hlah u a tu thok in mi nan tlai cang hna lai tiah a ti. Lawng cu tikam ah an hnuhi zeizang vialte kha an kaltak I Jesuh kha an zulh-) hna hi an chim ve lai ti a fiang.\nAho si zong a fiang lo mi kha ton awk ah, Inn le lo, Khua le ram, Chungkhar sahlawh le Him tein umko nak hmun, chuahkehnak khua kha kaltak in phanh bal lo nak hmun, khuazei a si zong theih lo mi, zeican a rauh lai le zeilam a si lai zong thei lo in, Tih a nung ngai mi khuallam kal ding I Lung awtawm lo tein I thawh ko cu- minung mit in zoh ah cun HRUH asi ko. Mifim hna cu an hrut maw? Misual ansi maw? An lung a fim ti lo maw? An hrut lo, misual an silo, an lung zong a fim ko- an nunnak lam a hruai tu le hi thil khuaruahhar a tuahngam tertu cu ZUMHNAK tu a rak si.\nPathian kawlnak khuallam poah ah ZUMHNAK aa tel zungzal. Zumhnak lo in Pathian lungton khawh a si lo. Zeiruangah? Hebrew 11:6, “Ahohmanh nih zumhnak lo in Pathian lung ton khawh a si lo; zeicahtiah Pathin a fuhmi paohpaoh nih cun, Pathian cu a um I a mah a kawlmi cu laksawng a pek hna, ti kha an zumh awk a herh.”\nZumhnak a ngeimi minung hna cu Tuanbia chung ahhin, an theih lo mi thil tuahding ah a tu le a tu hneksak an si lengmang I an tuah lengmang tawnnak kan hmuh.\nWilliam Cary cu India ram a ummi minung Million tampi nih Jesuh dawtnak thawngttha an thei lo ti a theih lio ah hin Kedan sertu men a rak si.Mark 16:15, “Vawlei cung khua zakip ah va kal u law miphun kip kha thawngthabia va chim hna u,” timi Bible bia kha Keimah a ka chimhmi le a ka fial mi a si tiah a zumh. Cun India ram i thawngttha chim ding ah aa thawh. Siseh, ka fapa thu ko, Bawipa nih a zaa a ti ahcun nangmah tuan hau lo in India minung hna hi zumtu ah a ser te ko hna lai, tiah an tloh. Sinain a kal ko, a mah tein a tuan. Kum sarih chung minung pakhat hmanh zumtu ah a canter kho hna lo. Siseh a nunnak a dongh lei ahcun,Khrihfabu za leng le zumtu thong tampi a hmuh taak hna. Nihin ahcun William Cary cu “Chanthar Mission rian ah kan Papi” (Father of Modern Missions) tiah auh a si cang. Amah cu ZUMHNAK a ngeimi pa asi.\n2. Mifim Hna Khuallam hi Pathian Biak duh ruangah asi ( Worship)\nMifim hnanih hi khualtlawnnak lam cung I an van I thawh bak ah a rak ummi hmuitinh pakhat cu PATHIAN BIAK DING asi. Sui le Frankinsen zihmui le Mura zihmui hna cu Pathian pekawk ah an I ken. Laksawng an I ken nak nih a langhter mi cu an khual tlawnnak ah an I tinhmi hi Pathian biakawk asinak kha asi. An laksawng nih hmelchunhnak an ngeih. Sui nih Rumnak, Fankinsen cu Pathian biaknak ah hman tawn mi. Asawhmi cu Jesus Pathian fapa a sinak kha asi I, Mura zihmui cu mithi ruak thut lonak ah hmanmi a si caah; a sawhmi cu Jesus cu misual kan ca I raithawi dingmi meiceu- asinak kha a langhter tiah Bible thiam nih an ti.\nSiseh Pathian an biaknak ah hin hi laksawng pawl lengah thildang tampi an um rih. Pathian Biaknak ah Raithawinak/ Pekchanhnak aa tel peng. Mifim hna nih an zeidah an pek?\nMifim hnanih Pathian biakawk ah an pekchanhmi thil dang an um len rih. An mipum in Pathian biakawk ah khuallam an kal. Hilio chan ah khual kal timi cu a fawi lo I a nuamh lo ngai lio caan a si. Ral tampi an tong kho. Mifim hna nih lawm tein mah in le lo te I um khawh ko nak vialte kha Pathian biakawk caah cun an kal tak dih. An chungkhar, an khuaram, an inn lo le an hawi kom vialte kha Pathian biakawk ah an kal tak dih.\nDavid nih raithawinak thil cawkawk I asalpa Araunah sinah a vakal tikah asalpa nih alak in I lak ko Bawipa tiah a rak ti. Davih nih a chimmi cu: II Samuel 24:24, “Sihmanhsehlaw siangpahrang nih Araunah cu a thawh I, “Asilo, a man in kan cawk ko lai, zeicahtiah Bawipa ka Pathian sinah, a man zeihmanh ka liam lomi khangh thawinak cu ka pechan kho hna lai lo,”tiah a ti. Aman ka liam lo mi thil cu Bawipa ka pe kho lo, a ti.\nRome 12:1, “Cucaah ka u le ka nau hna Pathian nih a kan zaangfahnak a ngan mi ruang ah hin, Pathian sinah a nung in pekchanhmi raithawinak bantukin I pe tuah u: arian ah aa pumpe mi le cohlan awk tlakmi si tuah u; cucu biaknak taktak Pathian nan pek awk biaknak cu a si.” ati. Anung in pekmi raithawinak bantuk; aa pumpe mi nun le cohlan awk tlak in I pek hi Biaknak taktak, Pathian kan pek awk biaknak asi nak kong kha kan hmuh.\nBiaknak Taktak ahcun Raithawinak, I pekchanhnak aa tel zungzal. Pekchanhnak tello in Pathian biak khawh a si lo. A nganbik mi Raithawinak, Pathian kan pek khawh mi cu -KAN MAH- mipum, thinlung ruahnak, ngeihchiah chawva dihlak hi an si. Kei cu Pathian zeihmanh ka pe lo tiah nan ti men lai. Siseh nan pek kan in ti hna lai! Kan I pumh tikah, kan pum kha a mah kan pek asi. Kan caan kan pek. Pathian kawl awk le biak awk ah zingka tein kan tho, thil kan I thleng, I timhlamhnak kan ngei; Pathian kan pekmi asi. Kan motor kan I cit, Gas kan cawk I Biakinn ah kan kal. Thawhlawm bawm kan sin a phanh tikah Pathian ram kauhnak ca, Biakinn zohkhenhnak, Biakinn thilri cawknak, Sunday School ca thilherhmi cawknak, Mino Youth camp tuahnak le Pathian rianttuan mi thlahlawh pekawk caah; Pathian program tlamtlinnak caah thawhlawm tampi kan pek. Nihin Biakinn ah pumhding in nan rat hi nan I ruah lo zong ah- Anung in pek mi raithawinak bantuk in nan I pek- asi, Pathian aa lawm. Pathian biakawk ah na tuah mi thil vialte kha a mah pathian na pek mi raithawinak an si. Siseh Pathian nih a duhbikmi raithawinak cu zeidah a si ti kha kan fian a hau.\nPathian nih a duhbikmi raithawinak cu KEIMAH ka si ti kan fian kha a si. Pathian nih raithawinak caah kan sin in a duhmi cu, KAN THINLUNG, kan DUHNAK- hna hi an si. Bia kan I hal dingmi hna cu: Pathian pek ka duhmi hi zeidah asi? Pathian biakawk ah thlarau khuallam cung ah kal ka duh maw? (Pathain ka kawl maw!) Kan sining dihlak Pathian pek ka duh maw? Ka duhtuk mi, kaa lawmhpi bikmi thil, inn le lo, chungkhar, ngeih le chiah, le vawlei thil pawl hi Jesuh Khrih zulh nak ding caah KAL TAK ka siang maw? Jesuh a kawl mi Mifim hna lak ah hin- KAN I TEL VE MAW? Mifim hna cu Pathian Biak lawng kha an nun nih a duh I, an sining, an chawva, an inn lo le an chungkhar, an khuaram vialte kha kal tak in Pathian biak an ngamh caah Bible nih mifim a ti hna nak a si. Kan Fim Ve maw?\n3. Mifim hna Khuallam ahhi a cangmi thil pakhat cu THLENNAK (Change) asi.\nCaang 12 nak zohtikah, “Pathian nih an mang ah Herod sin I kir ti lo ding khan a chimh hna I cucaah lam dang in an ram ah khan an kir,” Lamdang in an kir nak kan hmuh.\nMifim hna nunnak ah Mi lungthin a la ngei mi thil pakhat cu: Jesuh an biak hnu ahcun an rat nak lamhlun, lam thing khan an KIR THAN kho ti lo. Minung kan nunnak zong ah Pathian he kan I ton ahcun kan nunning aa dang, aa thleng. Kan nun tawn ning he aa khat kho ti lo. Pathian le kan minung sining nih a duhmi kha an vaa tong I Pathian nih amah duhning in a rak thlen. Cu thlennak nih cun kan mah kha a kan thlen tthan ve tawn. Pathian he I ton tik paoh ah hi THLENNAK hi a chuak.\nGenesis chungah Jocob cu Pathian he an I paihnak, pathian he an I tonnak kong kan hmuh. Gen. 28:21, “Ka pa inn ah him tein ka kir than ahcun nangmah cu ka Pathian na si lai.” Jacob zong Pathian he an I ton hnu ah a thih tiang, a nun hlun ning in a nungtthan ti lo. A NUN AA THLENG\nIsaiah zong Pathian umnak hmun ah a lut I a chimmi cu,Isaiah 6:5, “Cun kei nih kaa thawh I, Élaw, mah hi ka si ko cang! ka lo ko cang. Ka ka in a chuakmi bia hi bia sual lawngte an si I ka umnak mi zong hi bia sual le biathur a hmangmi lawngte an si. Cun a tu ah ka mit hrimhrim in Siangpahrang, Ralkapbu Bawipa cu ka hmuh,’ati.Hi hnu ah Isaiah cu a sining hlun ah a kir tthan ti lo. Pathian lamkal tu ah a cang.\nA NUN AA THLENG\nJob nih a tuarmi harnak kong ah a tu le a tu Bawipa kha bia a hal. Pathian nih a leh tik ah Job nih a chimmi cu, Job.40:4-5, “Zeirel awktlak asilo mi kei nih hin nangmah cu zeitindah kan leh khawh lai? ka kut in ka ka kaa huh ah a tha deuh lai. voikhat ka chim cang I ka chim ti lai lo; voi hnih ka chim cang I cu bantuk in ka chim than ti lai lo,”ati. Job zong Pathian he an I ton hnu ah a nunning hlun ah a kir tthan ti lo.\nA NUN AA THLENG.\nPathian umnak hmun ah kan kal I a mah he kan I ton tik paoh ah Nun THLENNAK hi kan nunnak ah a chuak. Mifim hna Nunnak zong ah Jesuh an ton tik ah an Nunah hi THLENNAK hi a chuak, an I thleng I, an ratnak lam hlun in an kir tthan ti lo. Jesuh kan biak I amah he kan I ton tikah thil sining vialte an I thleng dih tawn.\nA tuhi Christmas caan, Mifim hna tuanbia kan theih lio caan asi. Zeiruangah Mifim an si? Zeicatiah, ZUMHNAK an ngei, PATHIAN an an kawl, Pathian tonawk ah an ngeihmi bialte kaltak an ngamh I an sian; An zulhmi lam AN THLEN. Hi thil vialte an NUNNAK ah a can cu, Hrinmi JESUH ruang ah a si. Nang le kei tah? Kan nunnak ah Thlennak kan kawl ve maw? Tukum Christmas ah JESUH KAWL LAW NA NUNNAK CU AA THLENG HRIMHRIM LAI. Kan nunnak ah a umtawn mi thil sining vialte an I thleng lai. Jesuh a chuak, Lung awtawm lo tein, a mah biakawh ah nan tlaihchanmi vawlei thil, suingun chawva vialte le na inchungkhar, sahlawh rualchan vialte kha kaltak in,\nATU I THAWH LAW MIFIM HNA BANTUK IN JESUH KAWL!Nan nunnak ah Christmas daihnak hnangamnak atlung lai.\nPathian nih Christmas daihnak hnangamnak in pe hram ko seh. Amen!


Dr. SaSa nih Ram Dang Media Pawl Sinah Fiang Put In A Chim Thluahmah Cang , Thailand Media Sin Ah A Chim Mi Bia – HRINGDILDEL LAIRAM\nDr. SaSa hi interview tuah peng hna seh law a tha tuk ko hnga. Tulio kanram sinning le boruak kan tuak tik ah hin, zan zong it kho lo le rawl ei zong chungpil lo in khua kan sa hna. A ho mipi poh nih thinlung rethei in le vansang au in khua kan sak lio ah ramdang media pawl nih Dr. SaSa Interview an tuah mi kan van ngeih tik ah cun, mipi kan zapi te kan thinlung hi a dam tuk hringhran ko e.\nDr. SaSa bantuk hi Myanmar rampi caah hin nihin ni can ah minung pa hnih thum tal van um kho hna sehlaw zeitluk in dah mipi vialte thinlung a dam lai i kan retheih nak zong kan hei philh deuh hnga mu. tutan ah Thailand media nih Interview an tauh nak ah a chim mi bia cu a tang lei ah hin zohti hna u sih, nai lung hmuih tuk ve lai tiah zumhnak tampi ka nei.\nMyanmar ram hi kum (70) chung ralhrang ral kap pawl nih an rak uk caah, ram mipi vialte sifak harsa tuk in khua kan rak sa. Cucu mitha lo ralkap pawl nih an rak kan uk ruang ah a si. Sihmanhsehlaw a tu kum(2021) ahcun, Myanmar ram mipi pawl nih lungrual tein ralkap uknak tha lo hi biatak tein kan doh bantuk in rampi nawlneih nak hi mipi nih kan lak klhawh than ah cun, Myanmar ram mipi ca lawng hmanh siloin, Thailand le Asian ram vialte nih phanh khawh loin hmai ah a zuang cang lai timi hi Thailand mipi vialte theihter kan duh hna.\nMyanmar rampi in zalong taktak le zalen taktak in a khat lai i,Democracy nih a hluanmu lai i ram mipi vialte nih a hman lo mi in an kan hruaitu ralhrang uk nak tha lo vialte le ralhrang ralkap a dirkamh tu vialte a hman mi thil uknak in rampi hi hruai a si lai caah zei bantuk dirhmun dah an phanh lai timi hi kan zoh te hna lai.ralhrang ralkap uknak duh loin a langh ter mi mipi pawl hi mitha le mi raltha an si. Phunglam loin rampi nawlneih nak a latu ralhrang ralkap pawl le anmah a dirkamh tu vialte cu an tei hremhrim hna lai.\nMi raltha ram mipi pawl he hmunkhat in dirti ko hna u sih. Myanmar rampi hi Pathian nih lam hruai sehlaw thluachuah pe ko seh. Dr. SaSa nih a chim mi bia vialte cu hi ralhrang uk nak tha lo phunglam loin rampi nawlneih nak a latu ralkap pawl hi ram mipi nih rampi nawlneih nak cu kan lak than can a phan cang. Rampi nawlneih nak hi mipi kut ah a phanh bak in Thailand ram le Asean ram vialte nih myanmar ram cu phanh khawh lo le tluk khawh lo ding tiang in a thangcho cang lai.\n← Phakanh Pengkulh Manah Khuabawi Meithal Kah Nakin A Nunnak Aliam\nA Thih Hnuah Ram Mipi Nih A Lungthlitum Ban Tuk Tein A Chungkhar Hrang Ah Tiin A Um Bal Lo Mi An Tuah Piak →


Gospel Singer Rachel Hniang Hi A Za Bak - News and Media\nGospel Singer Rachel Hniang Hi A Za Bak\nGospel singer Rachel hniang hi cu a za ngai. A aw a siah, a mui a siah, hlasak athiam a siah a za bak. A mui zong hi a za bak ko. Amizai zong a tha. Hla a sak mi pawl mi a hip kho tuk. A dang relchap. Minung Pakhat Ah Kuanfang Pakhat. A caan cu 2016 kum lio ah a si. A min ah Omer Halisdemir timi Turkey ram ah senthum reng a simi ralkap a rak țuanmi pa pakhat a um. Amah hi.\nTurkey ram cozah nih a ralțha bikmi tiah a sang bikmi mințhatnak zong an rak pek. Kum 2016 lio ah khan zaan khat cu Turkey ralkap a lu bik, ralkap bawizik nih nawl ngeihnak laak a timh zaan ah Omer nih a lu ah meithal in a va kah i a thi. Nawl ngeihnak laak dingin Turkey ralkap bawizik nih cun a kut tang ralkap pawl cu nawl a pek hna. Cu thawng cu ralkap senthum.\nOmer Halisdemir nih a theih tikah ralkap zungpi (Military Headquarters) ah cun zaanlai ah a thli tein a va kal i ralkap pawl hehchat ti i buai ur an um lio le an i tuai lulh lio ah nawl ngeihnak laak a timtu ralkap bawizik umnak office chungah a vai luhhnawh zau i a lu ah meithal in a kah. Senthum pa Omer nih a thah hnuah a dang ralkap nih Omer cu zuun 14 in an kah ve nain a thi colh rih lo.\nA hnuah zuun khat in an kah țhan i cuticun Omer zong cu a thi ve. Nawl ngeihnak laak a timtu ralkap bawizik pa a thih (Omer nih a thah) ruangah ralkap nih an i timhmi cu tlam a tling țhan kho lo. Cu hmanh ah cun ralkap nih nawl ngeihnak laak an timh zaan lawng a si, nain minung (251) an thi i (2200) nih hliam hma an tuar manh. Omer nih a nupi le a fanu pakhat a tantak hna.\nA thih hnuah paralțhapa/pasalțhapa tiah a sang bikmi mințhatnak an pek. Ram le miphun caah khua a ruat i a tuak tan khomi minung pakhat le a kuanfang pakhat thawngin ramchung minung million tamtuk nih an tuar dingmi fahnak phun zakip le harsatnak vialte chungin an luat i him tein an um. Kan ram Myanmar ram zongah hin atu a cang cuahmahmi ralhrang nawl ngeihnak donghter ding le thlenter taktak.\nDingah cun minung pakhat ah kuanfang pakhat a herh. Ralhrang he kan i kah tikah minung pakhat ah kuanfang pakhat ci in kan kah khawh hna ahcun kan tei ko lai. Minung pakhat ah kuanfang pakhat in pe hna usih. We Want Our National Hero. Salai K. Biak Lian Thawng. ralkap pawl hehchat ti i buai ur an um lio le an i tuai lulh lio ah nawl ngeihnak laak a timtu ralkap bawizik umnak office chungah.\nTu Liozam Dir Hmun


Mithiang Martha | Radio Veritas Asia\nJuly, 29 ST.\nMARTHA (Kum zabu pakhatnak)\nMithiang nu Martha cu Maria Madelena le Lazeruh i an u nu a si i Jerusalem khuapawng Bethany khua fate pakhat ah a rak um. Bawi Jesuh Khrih nih a dawt ngai hna i atu le atu a va leng tawn hna. Nikhat cu Martha cu mileng hna caah a herhmi a timhtuah lioah Jesuh Khrih kehram ah a `hu i bia a ngei mi a nau nu ruangah lungnuam loin a um.\nAsinain Jesuh nih a timi cu “Martha, Martha, thil tamtuk ruangah na lung re a thei i na ing a puang. Sihmanhsehlaw a herh taktak mi cu pakhat lawng a si ko. Mary nih a hman mi thil cu aa thim cang i cucu ahohmanh nih an chut lai lo,” tiah a ti. (Lk; 10:42) Lazaruh fakpi in a zawt lioah a u nu hna nih Jesuh kha an auh ter. Asinain Bawipa saya a rak phanh tikah cun Lazaruh cu thlanchung ah nili hmanh a um cang. Martha nih kan sinah rak um ve law cu kan `apa Lazaruh cu a thi hngalo tiah a phunzai len. Bawipa Jesuh Khrih nih “Kei cu thawh`hannak le nunnak ka si.\nKeimah a ka zumhmi poah cu thi hmanhhnasehlaw an nung lai” tiah a rak ti. Jesuh cu thlanah a va kal i “Lazaruh, rak chuaktuah” tiah fakpiin a auh. (Jn; 11:1-44) Cu tikah a thicia mipa cu a nung in a rak chuak. Inn chungkhar rian a haa tuaitam mi nu hna i hmaikaltu a si mi mithiang nu Martha cu rawlchuangtu hna zohkhentu tiah thanhnak a hmu.


Thawngpang Tha Taktak; Yangon Ah Mipi Vengtu Ralkap Bu 2 An Ser Cang! – Chin 11 News\nThawngpang Tha Taktak; Yangon Ah Mipi Vengtu Ralkap Bu 2 An Ser Cang!\nYangon ah Mipi Runvengtu Ralkap Bu 2 an Ser Cang! Yangon ramtthen, Dawpung peng le Kamayut peng ah mipi runvengtu ralkap bu hnih an ser cang, tiah kan theih. Dawpung peng i mipi ralkap bu hi “Dawpung Civil Defense Army” tiah min an pek i Kamayut i mipi ralkap bu hi “Kamayut Federal Defense Force” tiah min an pek.\nMipi runvengtu ralkap bu an dirh bang in an peng chung ah a rak lutmi ralkap pawl le dalan pawl zong an nunhim kong ah ttuanvo kan la lo, tiah thawng an thanh hna. Cun, Yangon ramtthen chung peng tampi ah Titoih Puai (Thingyan) tuah lo ding in mipi uknak lei nih an fial hna i Thingyan hla zong chuah lo ding in forhfialnak an tuah cuahmah. Credit: The Chin Journal\nThawngpang Dang: Federal army sersiamnak caah caan tamtuk lak a hau rih men lai. Abikin hmual ngei tein dotinak tuah thawk ding hrim ahcun caan a rau kho men. Naihrawng facebook thawngpang tial cheukhat pawl nih Federal Army hruaitu dingah an tarmi minung cheukhat hna khi methal zong zunkhat te hmanh a puah bal lomi minung hna an itel.\nMah pawl nihcun zeitindah hriamtlai pawl cu order an pek khawh hna lai? Tlangcung hriamtlai lila chung zongah hmunkhat te ah tangtinak ding caah tampi biaruahnak ngeih a hau rih. Abikin Shan ram chung hriamtlai pawl ko khi pakhat le pakhat an karlak ah itheihthiamnak an ngeih ta a hau. Cucaah atulio thilsining zoh tikah mah le State/miphun cio in lohma nawr cio le mipi kilven cio tu hi kan itinh awk deuh ding asi.\nCun kan mah he neihniammi le pakhat le pakhat ibawmh kho dingmi tlangcung hriamtlai phu dang pawl he cun asi khawh chungin raltuk tantinak sacho le pehtlaihnak lam sial a herh ngai. Federal Army sersiam khawh ahcun itel ve ding asi ko, nain atulio caan ahcun mah le miphun/State cio ah Kawl ralkap pawl thazaang dernak caah do/zam/kham cio ding hi a taktak ah a cang khomi thil (practical) asi deuh ko ruah. Credit: Salai Z T Lian